
== VILNIUS, „ŽAIBO“ SPAUSTUVĖ, 1918 m. == 


i Tą pirmą „diplomatinę knygą“ leisdama, Lietuvos Valstybės Užsienių Reikalų 
Ministerija turi uždavinį supažindinti užsienius su Lietuvos Valstybės atgaivinimu 
didžiojo karo metu. Visi svarbesnieji lietuvių tautos veikėjų, vėliau valstybės kuriamųjų 
organų ir valstybės žygiai, čia nušviesti autentiniais dokumentais arba jų ištraukomis. 
Įžangoje duodami reikalingieji ir atatinkamieji paaiškinimai ir bendra apžvalga, kuri 
nušviečia „sujungiamus faktus ir karo nustatytąsias politikos sąlygas. 

Visa medžiaga ir paaiškinimai liečia tą didžiąją Lietuvos dalį, kuri yra buvusi 
Rusijos valstybėje, nes tik toje, nusveriamoje, lietuvių tautos žemių dalyje karo metu 
ligi pat pastarųjų dienų buvo sudaryta lietuvių tautos atstovybė ir jos buvo pradėtas Lie- 
tuvos Valstybės atstatymo darbas. Prūsų Lietuvą mes čia paliečiame jų bendrajai 


orientacijai teparodyti, 
Lietuvos Valstybės Užsienių Reikalų Ministerija. 

Vilniuje, 1918 m. gruodžio mėn. 10 d. 


Įžanga. 


Šių dienų Lietuvos valstybė yra kuriama Lietuvių tautos iniciatyva ir pastango- 
mis. Todel jos plotas teima lietuvių daugumos gyvenamąją sritį, etnografiniais pažy- 
miais apibrėžtą, su tokiomis teritorijos korektyvomis, kurios yra būtinos valstybinėi ir 
ekonominei Lietuvos gyvatai. Tą sukoreguotą Lietuvos valstybės teritorijos plotą, ligi 
tam tinkamos instancijos jį galutinai nustatys, sudaro visų pirma iš buvusios Rusijos Val- 
stybės šie kraštai: 1) visa Kauno gubernija; 2) iš Kuršo gubernijos Palangos pajūris 
ligi už Šventosios upės (Heilige Aa) ir Ilukštos pasienis mio Aknystos. kyšulio (Kau- 
no g.) ligi Dauguvos upės ir Drujos miesto, apimant geležinkelio liniją Panevėžys —Kalkūo- 
"nys; 3) Vilniaus gubernija, ligi linijos: Druja—Naročių ež.—Naročių upė— Vileikos apskri- 
ties siena ir Minsko gub. siena ligi Gardino gub. sienos, kitaip tariant, visa Vilniaus gu- 
bernija be rytinės didesnės dalies Dysnos aps. ir be visos Vileikos apskrities; 4) iš 
Gardino gub. lietuvių tauta savo valstybei etnografijos ir ekonomijos atžvilgiu reika- 
lauja minimum linijos ligi Nemuno upės, vadinasi, dalį Gardino apskrities, kuri yra 
dešiniajame Nemuno krante; 5) pagaliau iš Suvalkų gub. eina visos šiaurinės apskritys Ir 
„iš pietinių Suvalkų bei Augustavo apskričių sritis ligi linijos: nuo Maudos ežero prie 
Prūsijos sienos (Suvalkų apsk.) pro Kleipėdą Hančios upe ligi vingio vakarų šonę nuo 
Suvalkų ir vakarų šonu nuo plento iš Suvalkų į Augustavą, pro Augustavo miestą iš 
rytų šono ir tiesumu į žiemos rytus ant Krasnobor, ligi pasiekiant Gardino apskrities 
sieną (žiūr. Memor. del Lietuvos administracijos padalijimo ir sienų, 1918 VIII.6, punktą 6). 
Tas plotas apima maždaug 90.000 kv. varstų (kilometrų) ir apie 4 mil, gyventojų. Prie 
to ploto į etnografinę Lietuvą eina dar gretima Vokietijos (Prūsijos) valstybės dalis. 
Būdamas jau nuo 1422 m. Vokiečių valdžioje, tas iš senų senovės lietuvių ir senprū- 
sių (tos pat padermės) gyvenamas kraštas iš vakarų pusės žymiai yra vokiečių įtakos 
paliestas. Daug lietuvių suvokietėjo, jų tarpe įsikūrė vokiečių kolonistų, ir miestai jau 
daugiausia turi vokišką išvaizdą. Tačiau visa Nemuno žemupių sritis, būtent: Klaipė- 
dos (Memel), Šilokarčiamos (Heydekrug), Tilžės, Pakalnės  (Niederung), Ragainės 
(Ragnit), Stalupėnų apskritys ir apie pusę Labguvos (Labiau), Įsrutės (Insterburg), 
Gumbinės ir Pilkalnio apskričių šiandien dar yra etnografinės lietuvių daugumos gy- 

venamas kraštas. Kraštinė linija su vokiečių etnografine sritim yra labai sunku bent 
kiek tiksliai pravesti, ir ji tegalėtų būti pravesta tik valstybių (tautų) sutarties keliais. 
Maždaug ji vedama tuo ruožu: Nuo Kurischhaf'o į vakarus nuo Labguvos, toliau lini- 
ja į Įsrutę—Gumbinę —Tolminkiemį—Dubininkus. Tas plotas apima maždaug 8000 
kv. km. su 400.000 gyventojų. Ta Prūsų arba vadinamoji Mažoji Lietuva Didžiajai Lie- 
tuvai turi tiek ir tos pagrindinės reikšmės, kad per ją Lietuvos valstybė savomis etno- 
grafinėmis žemėmis prieina jūrą ir rišasi su visu kraštu Nemuno upės keliu. Todel ūkio at- 
žvilgiu Prūsų lietuvių kraštas Lietuvos valstybei yra tiesiog gyvybės klausimas, nes Pa- 
langos pajūris nėra tinkamas uostui, gi Liepoja gali būti Lietuvai prieinama ne laisvai 
bet tik sutiktų sąlygų sutartimis su kuriamąja Latvių valstybe. Aukščiau nurodyto- 
mis sienomis kuriamoji Lietuvos valstybė yra daug mažesnė už istorinę Lietuvos val- 
stybę, kuri nuo XIII a. ligi XVIII a. pabaigos buvo apėmusi ne tik etnografines lie- 
tuvių tautos sritis, bet ir plačias rusų gyvenamas žemes į rytus ir į pietus nuo au- 
kščiau minėtojo ploto. Lietuvių tauta, atgaivindama savo valstybinę būtį, šiandien ne 
mano per smurtą imti tų plačių žemių su svetimos (rusų) tautos ir tikybos (pravo- 
slavių) gyventojais. Ir jei Lietuvos valdžia iš vokiečių okupacijos valdžios paima 54- 
vo priežiūron tas vokiečių valdžios sudarytąsias „Sūd-Litauen“ žemes, kurios yra kai- 
riajame Nemuno krante pravoslavių gudų gyvenamos, tai del to, kad laikinoji gudų 
atstovybė reiškia nenorą priderėti Rusijai arba Lenkijai. Jų likimas arba santy- 
kiai su Lietuvos valstybe pareis nuo Taikos Kongreso ir Steigiamojo Seimo tam rei- 
kalui nustatytų apsisprendimo kelių ir būdų. - 

Aukščiau apibrėžtoje Lietuvos teritorijoje lietuvių tauta sudaro absoliutinę etno- 
grafinę S Lietuvių tarpe mažumas sudaro: žydai, gudai, lenkai ir Prūsų Lietu- 
voj—vokiečiai. Žydai yra susispietę išimtinai miestuose ir visų gyventojų skaičiuje su- 
daro 12—149/o. Gudų tautos skaičius, kaip ir lenkų, šių dienų stovyje negali būti ti- 
ksliai nusakytas. Istorinės Lietuvos gyvenimo sąlygos, ypačiai rytinėse dalyse, sudarė 
tautų klausimui didžiai painų stovį del tos priežasties, kad senojoje Lietuvos valsty-- 
bėje buvo vartota oficialinė iš pradžių gudų, o paskui lenkų kalba, ir per ilgus me- 
tus, ypačiai Lietuvos valstybei žuvus, dalis lietuvių tautos šviesuomenės, miestelėnų ir 
net valstiečių, bažnyčios įtakoje ir lenkų agituojamų, ėmė tartis ne lietuviais, bet Ien- 
kais, rečiau — gudais rusų mokyklos ir administracijos dėka. Tokie yra rytų pakra- 
ščiai į rytus nuo Vilniaus miesto, kur dar prieš kelias dešimtis metų buvo daug kur 
girdėti lietuvių kalba kalbant, ir tik per pastarąjį pusamžį, kai lietuviams buvo Rusi- 
jos uždrausta gimtosios kalbos spauda ir visiškai atimta tautinės kultūros plėtimo lai- 
svė, žmonės toje srityje, ligi šiol palikdami labai dar žemam kultūros laipsnyje, pamir- 
šo savo gimtąją kalbą ir tautybę sumaišė su lenkiškai dėstomąja religija arba su nau- 
jai priprastąja kasdienine kalba. Lietuvių tauta, atsiremdama istorine tų kraštų praei- 
timi ir etnografiniais pažymiais, laiko tuos nutautusius katalikų pakraščius, ligi pat 
pravoslavių (rusų-gudų) sienos, priderant Lietuvių tautos branduoliui ir Lietuvos val- 
stybės kūnui, kaipo nedalijamą jo dalį. Patys gyventojai, nors lenkiškai, ar gudiškai 


VI 


šnekėdami, daugelis skaito save ne tik Lietuvos piliečiais, bet ir lietuviais ir dedasi 
ebndrai į lietuvių tautos kuriamąją valstybę. Šiaipjau lenkai arba lenkiškai kalbąs gai- 
valas iš dvarininkų ir miestelėnų visoj Lietuvoj sudaro labai nežymų procentą, nelygų 
įvairiosė vietose, 0 gudų ir visai nėra Lietuvos vakaruose. Iš dalies panašų santykį, 
kaip lietuvių įr lenkų, Prūsų Lietuvoje sudaro lietuviai su vokiečiais. Daugumas lietu- 
vių ten šneka vokiškai, nors ir mokėdami dar savo gimtosios kalbos; kiti vėl jau iš 
mažų dienų yra lietuvių kalbą užmetę. Kitos tautos Lietuvoje sudaro tik labai nežymų 
nuošimtį. 

Dabartiniai tautų santykiai ir istoriniai tų santykių paaiškinimai, šioje knygoje 
randami išdėstyti visoj eilėje raštų ir dokumentų. Jų tarpe bendrą platesnę apžvalgą 
iš lietuvių tautos praeities ir dabarties pateikia sutartinis lietuvių veikėjų raštas (jo 
pirmoji dalis) į Vokiečių karo okupacijos valdžią, paduotas 1916 m. birželio mėn. ir 
mūsų leidinyje pažymėtas Nr. I. Papildymo reikalui ir ypačiai tautinės statistikos nu- 
švietimui Lietuvoje mes pridedame (Nr. II) raštą, kurį yra 1916 m. kovo mėn. įdavę 
vokiečių Oberbūrgermeister'iui Vilniuje lietuvių atstovai žmonių sąrašo tvarkymo Ko- 
misijoje. Iš jo turi paaiškėti, kaip mažo tikslumo ir todel mažos sprendžiamos vertės 
gali būti šiuo tarpu įvairūs Lietuvos tautų, ypač lenkų, statistikos skaičiai. 

Toliau eilė raštų ir dokumentų, sudėtų chronologijos tvarka, turi parodyti Lietu- 
vos valstybės atstatymo eiseną. Atskirų momentų sujungimui į vieną nuosakų istorinį 
procesą čia reikalinga trumpa įvairių raštų apžvalga, nurodanti kiekvieną kartą sąlygas 
ir politikos konjunktūrą. 

Užimant vokiečių kariuomenei iš pradžių (1914 ir 1915 m.) pusiau, o 1915 ru- 
denį rugsėjo mėn. visą Lietuvą, visas valdžios aparatas drauge su rusų kariuomene 
buvo atitrauktas iš krašto. Vietinės savivaldybės—valsčių ir miestų —darbas okupacijos 
organų buvo sustabdytas ir jų vietoj įvesta vokiečių karo valdžia su vokiečių karinin- 
kų valdininkais. Visa gyventojų iniciatyva apmirė. Okupacijos valdžia tepripažino cen- 
trinius Komitetus nukentėjusiems nuo karo šelpti, bet ir jų darbą paėmė savo kontro- 
lėn, neduodama plėsti organizacijos po visą kraštą. Gyvenimo centrų susisiekimas su 
kraštu lyginai ir atskirų apskričių vienos su kita, buvo arba visai sustabdytas arba 
didžiai apsunkintas, Net vietinė spauda buvo uždaryta, ir ilgainiui teleista atskiroms 
kalboms po vieną laikraštį Vilniuje, griežtoje karo cenzūros priežiūroje. Bet lietuviams 
tik pati vokiečių okupacijos valdžia lietuvių kalba leido laikraštį („Dabartį“) ir į pra- 
šymą leisti savarankišką lietuvių laikraštį generalinio štabo šefas Ludendorias 1916 
II. 10 atsakė: „Die Zulassung einer weiteren litauischen Zeitung ist z. Zt. nicht beab- 
sichtigt, da durch hinreichende Verbreitung der „Dabartis“ dem Bedūrfnis genūgt Wer- 
den soll“. Taip tvėrė spauda ligi pat 1917 m. rudens. 

Tokiose sąlygose atsidūrė visa Lietuva po vokiečių okupacijos. Lietuvių tautos 
veikėjų būrys, likęs Vilniuje —(daugumas Lietuvos šviesuomenės Rusijos valdžios bu vo 
ištremti rusų kariuomenei atsitraukiant)—buvo izoliuotas nuo viso krašto ir negalėjo 
susižinoti su krašte palikusia šviesuomenę, Tuo tarpu vokiečių kariuomenė pirmą Oku- 

pacijos dieną Lietuvos sostinę — Vilnių —savo atsišaukime į gyventojus, grafo Pfeil'io 
vardu, pavadino „lenkų miestu“, kurs esą „visumet buvo perlas garsioj Lenkų viešpa- 
tijoj“ ir prašė palaimos lenkams. Tas atsišaukimas, berods, tą pačią dieną buvo nu- 
plėšytas, bet jau iš karto sukėlė didelio neramumo gyventojuose, ypačiai lietuvių tarpe. 

„Lenkų pastangos, prieš žydų, lietuvių ir baltarusių daugumą, suteikti su vokiečių 
pagalba miestui lenkišką išvaizdą visų pirma pačių lietuvių veikėjus vertė išaiškinti 
tikrąjį stovį ir ginti savo tautos vardu jos teises. Tam tikslui jau 1915 m. pabaigoje 
lietuvių veikėjai visų partijų ir srovių susispietė Vilniuje į vieną bendrą būrį ir išrinko 
iš savo tarpo vykdomąjį komitetą iš penkių žmonių, kurie turėjo atstovauti ir ginti 
lietuvių reikalus prieš okupacijos valdžią. 

Iš pat pradžių sunkios viešo darbo sąlygos vertė tą organizaciją kreiptis į plačią 
visuomenę visa eile slaptųjų atsišaukimų, kurie kėlė Lietuvos valstybės atgaivinimo ir 
jos „nepriklausomybės obalsį. Savarankiška nepriklausoma būtis buvo dėstoma kaipo 
būtinas ir vienintelis atlyginimas už ilgų metų vergavimą Rusijai ir už naujai karo daro- 
mąsias Lietuvai nuoskaudas. Krašte tie obalsiai rado gyviausio, jau iš senai pribren- 
dusio atbalsio ir parėmimo. 

Tas pat lietuvių veikėjų būrys, jau 1916 m. einant, plačiai informavo vokiečių 
Okupacijos valdžią apie Lietuvos praeitį ir dabartį (žiūr. Nr. I) ir išdėstė savo sieki- 
mus (žiūr. Nr. III). Idant lietuvių tautos padėtis ir siekimai galėtų būti žinomi ir pla- 
tesniam pasauliui, minėtoji lietuvių veikėjų grupė, gavusi progos, prisidėjo prie susi- 
kūrusios „Rusijos pavergtųjų tautų Lygos“ ir jos bendram kreipimesi gegužės 
mėn.-1916 metais į Jungtinių Amerikos Valstybių prezidentą Wilson'ą padėjo savo 
atskirą pareiškimą del lietuvių tautos stovio (žiūr. Nr. IV). Birželio mėn. tais pačiais 
metais grupė įgaliojo 3 lietuvių atstovus važiuoti minėtosios Lygos kongresan Lo- 
zanon, kur padarė savo deklaraciją, statydami visiškos ir neaprėžtos Lietuvos nepri- 
klausomybės: reikalavimą (žiūr. Nr. V). 

Toks klausimo statymas tų metų militarinei valdžiai atrodė visiškai nepriimtinas, 
ir.politikos konjunktūra tuomet dar labai maža buvo palanki bent kokiam Lietuvos 
nepriklausomybės realizavimui. Tatai matydami Lietuvių delegatai, liepos mėn. pabai- 
goje grįždami iš Lozanos, ėmėsi rūpintis palengvinimais krašto stovio viduje. Tam 
tikslui liepos mėn. pabaigoje, 1916 m. buvo vyriausiam rytų karo vadui įduotas pla- 
tus memorialas (žiūr. VI), kurs vaizdavo nevienodumą karo administracijoje, netiku- 
sią švietimo politiką karo valdžios globoje, draugijų darbo sustabdymą, lietuvių kal- 
bos. teisių niekinimą, spaudos draudimą, žiaurų apsiėjimą su žmonėmis ir persunkias 
rekvizicijas. Nurodydami tas didžiai sunkias karo valdžios sudarytąsias gyvenimo są- 
lygas, priešingą lietuvių tautai politiką mokyklose ir kitas skaudžias krašto valdymo 
ydas, delegatai išstatė reikalavimus, kad būtų suvienodintas visai Lietuvai valdymo apa- 
ratas, kad karo valdžia, kraštą valdydama, turėtų kontakto su gyventojais, kad būtų 
laisvė švietimo srityje visuomenei dirbti, kad būtų leista dirbti visokioms draugijoms 
ir organizacijoms, kad būtų nuimtas lietuvių spaudos draudimas, leista gyventojams 

lietuviškai susirašinėti ir kad būtų bendrai palengvintas krašto gyventojų susisiekimas . 
Jokių atsakymų ir vaisių iš tų reikalavimų kraštas betzi nesusilaukė. i 

Tada į tą nepakenčiamą Lietuvos stovį vokiečių karo valdžios globoje, būtent la- 
pkričio mėn. atkreipė centralinės Vokietijos valdžios akį lietuvis, bet Vokietijos (Prū- 
sų) valdinys, Prūsų Seimo atstovas, d-ras Gaigalaitis. Remdamasis medžiaga, suteikta 
iš Lietuvos, d-ras Gaigalaitis to meto Vokietijos kancleriui Betman-Hollwegui įteikė 
platų memorialą, kuriame nurodė karo valdžios valdymo sistemos sunkumą kraštui ir 
nebepakenčiamą gyventojų ir lietuvių tautos skaudimą ir tramdymą įvairiose gyveni- 
mo srityse. Savo laiške del to dalyko Vokietijos kancleriui d-ras Gaigalaitis nurodė 
į reikalą mainyti politiką Lietuvoje ir tuojau įvesti didžiojoje Lietuvos dalyje savi- 
valdybę (žiūr. Nr VII). Tais pačiais reikalais lietuvių delegatai, buvę Lozanoj, 
gruodžio mėn. 9 d. kreipėsi į staatsekretorių D-rą Zimmermann'ą ir platesniam Lie- 
tuvos reikalų išaiškinimui prašė audiencijos (žiūr. VIII). Bet Zimmermann'as del darbų 
daugumo atsisakė priimti lietuvių delegatus, tenurodęs jau daug kartų be vaisių eitą ke- 
lią kreiptis į karo valdžią (žiūr. IX). Visa tatai tiek tepastūmė klausimą pirmyn, kad 
Vokiečių centralinės valdžios sferose ėmė kelti klausimą apie Lietuvos „Vertrauensra- 
tą“, kol kas dar su labai neaiškia kompetencija. Bet tuomet Vokietijoje į pirmą planą 
išėjo lenkų klausimas, kurio rišimą santykyje su Europos vidurio valstybėmis preziu- 
mavo 1916 m. lapkričio 5 d. aktas, abiejų Vokietijos ir Austrijos-Vengrijos monar- 
chų išleistas. : 

Lietuvoje viskas ėjo senąja  militarinės valdžios aneksionistinžmis ten- 
dencijomis varomąja vaga. Tačiau minėtieji atsitikimai Lenkijoje, sąryšyje su pačios 
sukurtosios Lenkų Valstybės Tarybos tendencijomis, pakėlė Lietuvoje, tikriau Vilniuje, 
naują vietinių lenkų politikos akciją. Į tatai lietuvių veikėjai, visų politikos srovių, nuo 
kairiausiųjų ligi dešiniųjų, reagavo vasario mėn. 1917 m. prieš vokiečių okupacijos 
valdžią atskiru raštu, kuriame lietuvių tautos vardu protestavo prieš laikinosios Lenkų 
Valstybės Tarybos viešai pareikštas aspiracijas ar aneksionistines tendencijas išplėsti 
savo valdžią ant Lietuvos ar jos dalių, kadangi tatai prieštarauja tautų apsisprendimo 
principui ir lietuvių tautos interesams bei siekimams (žiūr. Nr X). Vietinių Lietuvos 
lenkų (konservatorių ir liberalinių srovių) politiniai siekimai buvo vėliau 1917 m. ge- 
gužės mėn. išdėstyti jų memoriale į Vokietijos valstybės kanclerį. Tame memoriale, 
kurį mes čia dedame Nr XI, Lietuvos lenkai reikalavo, kad Lietuva del įvairių mo- 
tyvų su Lenkija sudarytų bendrą valstybę ir tik kaipo neskiriama jos dalis gautų sa- 
vivaldybę. Kadangi tas memorialas buvo motyvuojamas visa eile netikrų arba neti- 
kslių argumentų, lietuvių veikėjai liepos mėn. Vokietijos valstybės kancleriui įteikė sa- 
vo atsakymą, kurs turėjo atitaisyti lenkų memorialo netikslumus ir išaiškinti lietuvių 
pažiūrą į lietuvių tautos ateitį iormoj savarankiškos ir nepriklausomos valstybės etno 
- grafinėmis sienomis, atsižvelgiant čia ne tik į vieną tuo tarpu atsitiktinai vartojamą) 
kalbą, bet ir į kitus. gilesniuosius etnografinius pažymius (žiūr. Nr XII). 

Tuo pat metu toliau brendo klausimas del Lietuvos Tarybos sudarymo. Vokiečių 

karo valdžia mėgino iš pradžių pati pasišaukti tam tikrą skaičių žmonių iš lietuvių ir kitų 
tautų veikėjų, kurie krašto atstovybės vardu dirbtų prie karo valdžios ir jos vadyboje. 
Tam tikslui kreipėsi į Žemaičių vyskupą Karevičių, paskui į d-rą Basanavičių ir A. 
Smetoną, kad jie nurodytų ištikimus asmenis. 

Reikia pažymėti, kad Vokiečių planai del Lietuvos tuomet dar griežtai ėjo linija 
Lietuvos prijungimo prie Vokietijos. su vokiška valdžia ir viso krašto ūkio priežiūra, 
nors ir su priežadais nekolonizuoti ir negermanizuoti krašto, suteikiant lietuviams 
šiokią tokią kultūros autonomiją. 

Birželio mėn. 2 d. 1917 metais vietiniai laikraščiai iš vokiečių spaudos biuro 
jau gavo tokią žinią: „Oberbefehlshaber Ost hat die Bildung des Litauischen Vertrau- 
ensrates genehmigt, der aus angesehenen Manner Litauens bestehen' soll“. Nebuvo 
aišku, kieno pasitikėjimo privalėjo turėti tokia Taryba, nes vokiečių karo valdžios su- 
darytose sąlygose bet kas, turįs vokiečių valdžios pasitikėjimo, jau savaime turėjo nu- 
stoti gyventojų pasitikėjimo. Ir todel visoki mėginimai tokią Tarybą sudaryti pačiai 
vokiečių okupacijos valdžiai nepavyko, ir nė vienas lietuvių veikėjų nesutiko čia da- 
lyvauti. Lietuvių veikėjai Tarybos reikalą suprato prasmėje krašto gyventojų atstovy- 
bės, kuri būtų pačių gyventojų įgaliota krašto reikalus ginti, ir todel reikalavo tam 
tikslui leisti sušaukti plačią krašto veikėjų konferenciją. Po ilgų ir sunkių derybų Vil- 
niaus lietuviams pagaliau pavyko išgauti iš okupacijos valdžios leidimas sušaukti kon- 
ferencijai. Pastangos gauti progos prieš tai susisiekti su lietuviais už vokiečių okupa- 
cijos sienų (per Šveicariją ir Švediją), idant būtų galima sudaryti bendra visų lietuvių 
platforma, rezultatų nepasiekė. Tos konferencijos organizavimui buvo Vilniaus lietuvių 
grupės nutarta iš įvairių apskričių ir Vilniaus sukviesti tam tikras Organizacinis Komitetas. 

Sukviestojo Komiteto posėdžiuose rugpiūčio 1—4 d. 1917 m. dalyvavo 17 žmo- 
nių iš provincijos ir 4 žmonės iš Vilniaus, priderą prie įvairių luomų ir srovių. Re- 
zoliutyvines ištraukas iš Organizacijos Komiteto protokolų mes čia dedame Nr XIII. 
Prie jų mes skaitome per reikalinga pridėti šiuos paaiškinimus: 

II-oji rezoliucija del bendros politikos orientacijos buvo tai kompromisinė išeitis 
iš griežtai okupacijos valdžios pastatytų sąlygų. Dar prieš posėdžius pradedant politi- 
kos referentas prie vokiečių okupacijos valdžios nurodė, kad be „Anschluss an Deutsch- 
land“ negali būti jokių tolimesnių derybų ir jog be tokio lietuvių sutikimo jungtis su 
Vokietija vokiečiai traktuos užimtąją teritoriją tik strateginiu mastu ir skaldys ją savo 
nuožiūra, neatsižvelgdami į jokias tautines lietuvių aspiracijas. Ta presija ryškiai yra 
pažymėta ir protokole paskutiniame II sk. abzatce (žiūr. Nr XIII). Minėtasis kompro- 
misas, kurs Organizacijos Komitetui kaštavo i'gų diskusijų, buvo drauge okupacijos 
"valdžios pastatytas sąlyga ir konferencijai šaukti. Tik norėdami gauti realinės galimy- 
bės toliau vesti Lietuvos klausimą į viešą vagą, Org. Komiteto nariai daugumu balsu 
sutiko tą kompromisą padaryti, turėdami galvoj geresnėse politikos sąlygose visai nc- 
priklausom ir laisvo apsisprendimo keliais vykdomą Lietuvos valstybės sukūrimą. 

Iš IV rezoliucijos mes matome, kokiomis sąlygomis teko Organizacijos Komitę- 

tui šaukti konferencija, okupacijos valdžiai nesutikus leisti rinkimų. Čia dar tenka 
atkreipti akis į konferencijos atstovų kvalifikaciją, kuria sekant konferencijoje galėjo 
dalyvauti tik lietuviai arba tie Lietuvos piliečiai, kurie iš savo darbų yra žinomi, kaipo 
aiškūs lietuvių tautos ir krašto gerovės šalininkai. Organiz. Komitetas vadavosi čia 
tuo supratimu, jog Lietuvos likimui spręsti turi visų pirma savitarpyje susiprasti lie- - 
tuvių tauta, kuri pirmoj eilėje ieško savo tautinės būties klausimo išrišimo. Ir tik lie- 
tuviams—krašto gyventojų daugumai—savo siekimus nusistačius, galėjo eiti K 
del bendro sugyvenimo su kitomis tautinėmis mažumomis. Tokiu planu ir buvo šau- 
kiama lietuvių konferencija. Negalėdami pravesti rinkimų, Organiz. Komiteto nariai, pa- 
siskirstę apskritis, po siauresnių ar platesnių pasitarimų vietose pristatė iš jų kandi- 
datus išrinktajam Vykdomajam Org. Kom. Biurui, kurs ir sudarė konferencijos narių 
sąrašus, maždaug po 3—5 nuo kiekvienos apskrities (išviso apskričių buvo 33). Buvo 
atsižvelgiama, kad konferencijoje dalyvautų atstovų iš visų luomų ir srovių bei partijų 
Konfėrencijos šaukimo metui bendra politikos konjunktūra santykyje su Vokie- 
tija pagerėjo tuo atžvilgiu, kad kaip tik rugpiūčio pabaigoje Vokietijos reichstago 
„Hauptausschuss“ aiškiai ėmė kelti klausimą del Lietuvos ir Kuršo valdymo permainų 
savivaldybės pamatais. Bet vietinė karo valdžia Lietuvoje ėjo sena vaga, ir Vykdomojo 
Biuro pastangos dar prieš konferenciją tiesiog susisiekti Lietuvos reikalais su Centra- 
line Berlyno valdžia ir ypačiai su atstovybe, taip pat pasimatyti su užsienių lietuviais, — 
nepasiekė jokių rezultatų. Del tos priežasties pats konferencijos sušaukimas nusitęsė 


ligi rugsėjo mėn. 18 d. 1917 m. = 
1917 m. Konferencijon pakviestų buvo 264 žmonės, įregistruota atvykusių 214 


iš įvairių kraštų ir įvairių, nuo pačių kairiųjų ligi dešiniųjų, srovių. Tačiau pačios sro- 
vės ar partijos, bendrai klausimus statant, tuo metu su savo griežtais skirtumais ne- 
pasirodė ir daugumas nutarimų praėjo didele vienybe. Svarbiausias ištraukas iš Kon- 
ferencijos protokolų mes paduodame Nr. XIV. Pamatinė konferencijos rezoliucija (3), 
po visa, kas aukščiau yra išdėstyta, nereikalauja ypatingų paaiškinimų. Ypatingas re- 
zoliucijos atsargumas antrojoj dalyje, kur kalbama apie galimus santykius su Vokietija, 
turi savyje to meto sunkios konjunktūros žymes ir maxi mum kompromisų, kurių tuo 
atžvilgiu galėjo padaryti savo klausimo pastatymui lietuvių visuomenė, visokiais bū- 
dais vokiečių skaudžiama. s 

Ketvirtajam  dienotvarkės punkte rezoliucijoj — del renkamosios Lietuvos Tary.- 
bos sąstato—tautinių mažumų atstovams paliktos vietos buvo nužymėtos atsižvelgiant 
į gyventojų proporciją etnografinėje Lietuvoje. Punktas (i) del mažumų atstovų kvali- 
fikacijos turėjo savo pamatą pastangose išvengti nereikalingo darbo trukdymo, arba 
obstrukcijos tais atvejais, jeigu patektų Tarybon svetimtaučių atstovai, kurie iš paties 
principo nepripažiūtų Lietuvos nepriklausomybės. Gi, apskritai, tiek konferencija (žiūr 
Nr. XIV, 3), tiek jos išrinktoji Taryba tautinėms mažumoms nusistatė garantuoti vi- 
sas kultūros šalių teises (žiūr. Nr. XVII). 

Einant Tarybai vykdyti savo uždavimų, konferencijos nurodytų, jau iš pirmų 

žingsnių teko susidurti su griežta vokiečiu militarinės valdžios pažiūra į Tarybą tik 
kaip į patariamąjį, pe. Jedamąjį, nuo gyventojų pusės, organą prie Vokiečių valdžios su 
siaura krašto ūkio reikalų tvarkymo kompetencija (žiūr. XVIII). Pati pamatinė konfe- 
rencijos rezoliucija del politikos siekimų dargi nebuvo leista skelbti. 

“ Sekdama Konierencijos nutarimais, Lietuvos Taryba, susikonstituavusi savo vi- 
duje: (Prezidiumas buvo parinktas iš 5 žm.) jau iš pirmų dienų pradėjo tartis su ma- 
žumų veikėjais del stojimo Tarybon bendram krašto tvarkymo darbui. Bet nei žydai, 
nei lenkai, nei baltarusiai greito ir aiškaus atsakymo į tas pastangas nedavė, ir vieni 
tenduodami į Rusija, kiti į Lenkiją, treti vėl, manydami apie bendrą Baltarusijos ir 
Lietuvos valstybę, nestatė tokios platformos, ant kurios bendrai galėtų stoti ir lietu- 
viu atstovybė. 

Pirmieji Tarybos žingsniai buvo to meto sąlygose nukreipti į krašto stovio pa- 
gerinimą. Be pagerinimo ir permainų įvairiose vokiečių valdymo srityse (rekvizicijų, 
liaudies ir vidutinių mokyklų srityje, apsiėjimo su žmonėmis, priverstinuose darbuose, 
pabaudų ir mokesnių sistemoje, miškų ekspluatacijoje, banditizmo šalinime etc.) arba 
visoje sistemoje Lietuvos Taryba negalėjo eiti į kokį nors darbą su vokiečių karo 
valdžia. Patsai stovis ir tie reikalavimai buvo Tarybos plačiai išdėstyti memoriale, 
kurs buvo išsiųstas Vokietijos kancleriui ir vyriausiam rytų karo vadui. Del jo svar- 
bumo, nes iš jo matyti, kokiose sąlygose teko Tarybai dirbti, mes jį dedame visą 
(Nr. XIX). Pabaigoje (Rekapitulation) yra trumpai sutraukti Tarybos pasiūlymai karo 
valdžiai. Toliau paduodamas Raštas (Nr. XX) del arklių rekvizicijų papildo tą bendrąjį 
memorialą. 

Po tų žingsnių, krašto būčiai pagerinti, Taryba dėjo visas pastangas politikos 
akcijai sustiprinti. Tam tikslui buvo išsirūpintas leidimas išvažiuoti į lietuvių konie- 
renciją Šveicarijoje ir Stokholme. Stokholman Tarybos delegacija gavo pasiųsti savo 
įgaliotinį, kurs ir referavo konferencijai iš Rusijos lietuvių atstovų (1917 m. spalių 
mėn. 18—20 d.) apie Vilniaus konferenciją ir apie bendrą Lietuvos stovį. Savo rezo- 
liucijose, kurių ištraukas mes paduodame Nr. XXI, lietuvių konferencija Stokholme priė- 
mė Vilniaus konferencijos nusistatymą ir pripažino Lietuvos Tarybą vyriausiu lietuvių 
tautos organu krašto ir valstybės atstatymui. Tokį pat pripažinimą ir paramą Tarybai 
išreiškė Šveicarijos ir kitų kraštų lietuvių konferencija lapkričio mėn. 6 d. 1917 m. 
(žiūr. Nr. XXII). Pastaroji pirmą kartą viešai iškėlė ir Lietuvos formos klausimą 
(Nr. XXII, p. 2), taipo pat jūrių uosto reikalingumą (p. 4). | 

. Apsidraudę parama lietuvių iš visų kraštų, Tarybos delegatai (Prezidiumo na- 
riai) Berlyne pradėjo tiesioginius žingsnius į centrinę Vokietijos valdžią. Visų pirmuo- 
ju atveju delegacija ieškojo paspirties prieš karo valdžios valdymo sistemą Lietuvoje, 
kaip tat buvo išdėstyta memorialuose Nr. XIX ir XX. Centrinė civilinė valdžia pasisa- 
kė nepritarianti varomai Lietuvoje karo valdžios politikai, bet nesirodė galinti prieš 
karo instancijas ką padaryti. Ir kai Lietuvos karo valdžios šefas kunig. Isenburgas- 
Biršteinas buvo pagaliau Reichstago pastangomis pašalintas, sistema betgi visa paliko 

ta pati. Bendrais politikos klausimais del Lietuvos ateities delegacija gavo sueiti į 
kontaktą su reichstago atstovų dauguma, kuri pasižadėjo remti savarankiškos Lietu- 
vos valstybės sudarymą tik tada, jeigu Lietuva sueitų į tam tikrus, Vokietijos intere- 
sus apdraudžiančius, santykius, būtent, konvencijų pavidalu. Tuo pat metu karo val- 
džios atstovai Berlyne stengėsi lietuvių delegaciją pakreipti į tą pusę, į kurią ėjo Kur- 
šo baronai. Užsienių Ministerijos bute, prieš pat audienciją, lietuvių delegatai gavo 
išgirst iš kunig. Isenburgo telegramą, kad Kuršas norįs susijungti su Vokietija ir jei 
lietuviai nepadarys taip pat, tai Vokietija žiūrėsianti į Lietuvos teritoriją tik „Grenzbe- 
richtigung“ atžvilgiu. Tas šiurkštus įsikišimas karo valdininkų į Vokietijos bendrąją 
politiką sukėlė aštrių ginčų Hauptausschuss'e, kur staatsekretorius v. Kūhlmann'as kon- 
fliktą tegalėjo pašalinti, deklaruodamas, jog, be abejonės, politiką veda ne kas kitas, 
kaip tik valstybės kancleris ir už ją konstitucijos dėsniais neša atsakomybę. Kadan- 
gi tačiau vyriausia karo būstinė (Oberste Heeresleitung) tuomet faktinai kreipė Vo- 
kietijos politiką arba ją laikė savo nusveriamoje įtakoje, tad lietuviu delegatai išsirū- 
pino audienciją prie vyriausiojo štabo viršininko Ludendorif'o ir jam įteikė tam ti- 
„krą „Pro memoria“ (žiūr. Nr. XXIII), kurs karo valdžiai išdėstė lietuvių nusistatymą. 

Iš punkte A pastatytų sąlygų matyti, jog Lietuvos Taryba iš karo valdžios ligi tol ne- 
buvo gavusi dirbti jokio realinio darbo krašte; net tinkamas butas jai“ nebuvo duotas. 
Lietuvos teritorijos nedalumas (p. B) ten buvo pastatytas kaip tik del aukščiau minė- 
to Lietuvos karo valdžios atstovo pareiškimo. Punkte C buvo išdėstytas tas, nuo se- 
nai vokiečių veržiamas, kompromisas, kurs turėjo išvesti Lietuvos klausimą to meto 
konjunktūroje į valstybinį kelią, Vilniaus Konferencijos pažymėtą, ir taipo pat greičiau 
sudaryti Tarybai realingojo darbo sąlygas pačiame krašte. Audiencijai pasibaigus, 
vyriausios karo valdžios pasiūlymas, kurį mes dedame Nr. XXIV, negalėjo, suprantama, 
patenkinti delegacijos jau del to, kad Lietuvos valstybės nepriklausomybė jame visai 
negauna aiškaus pripažinimo, o Lietuvos Tarybos visa rolė suvedama į rolę padėjėjo 
vokiečių okupacijos valdžiai. 


Bendra politikos konjunktūra lietuvių klausimui tuomet pagerėjo tuo atžvilgiu, 
kad naujas Vokietijos kancleris gr. Hertling'as reichstago daugumos pritarimu, savo 
programinėje kalboje deklaravo Vokiečių valdžios pripažinimą Lietuvai, Kuršui ir Len- 
kijai teisės apsispręsti ir sudaryti tokią krašto ateitį, kuri atsako jo kultūros krypsniui. 
Į tą deklaraciją lietuvių delegacija reagavo savo telegrama gr. Hertlingui ir prašė 
audiencijos (žiūr. Nr. XXV). Po bendrai palankių kanclerio pareiškimų  audiencijoje, 
Tarybos delegacija gruodžio 1 d. 1917 m. sudarė protokolo forma su Užsienių Mi- 
nisterija pirmą preliminarinę sutartį del Lietuvos klausimo rišimo santykyje su Vo- 
kietija, kurios valdžioje ir valioje tuomet Lietuva buvo atsidūrusi (žiūr. Nr. XXVI). 


Pamatinė to dokumento prasmė buvo ta, kad Lietuva pati skelbėsi, atsirėmusi 
Vilniaus Konferencijos nutarimais ir tautų aps'sprendimo teise, savo nepriklausomybę 
ir visų valstybinių ryšių sutraukimą su kitomis šalimis. 

„Amžinos tvirtos sąjungos ryšys“ su Vokietija — betgi buvo čia conditio sine 
gua non, pastatyta ne tik iš Oberste Heeresleitung, bet ir iš civilinės valdžios bei 
reichstago partijų pusės. Tik atskiri reichstago daugumos atstovai numatė tokiam 
klausimo rišime pavojingą pačios Vokietijos reikalams politiką, kuri Ententė'į ir neu- 
tralinėse šalyse turėsianti kelti įspūdį, jog Vokietija kėsinasi aneksuoti užimtuosius 
kraštus. Tačiau iškovoti lietuvių delegacijai geresnių sąlygų jie neištesėjo. 

Pačių konvencijų turinys tuomet nebuvo dar gavęs aiškių formų ir protokolo 
pažymėjimas, kad jos turėtų maždaug būti panašios į Vokietijos pietų valstybių san- 
tykius Vokietijos federacijoje, del pačių tų santykių didelio nevienodumo ir net neai- 
škumo, čia neturėjo precizuotos reikšmės. Kaip tik toji neaiški protokolo dalis, dele- 
gatams grįžus Vilniun, manomos sutarties projekte buvo apleista (žiūr. Nr. XXVII). Pati 
gi Taryba, to meto sunkiose sąlygose, iš Nr. XXVI minėtų konvencijų, po ilgų prie- 
šingų konvencijoms diskusijų, sutiko priimti militarinę konvenciją su savaranke ir 
savitai tvarkoma Lietuvos kariuomene ir komunikacijos konvenciją su savarankišku 
komunikacijos įrankių taisymu ir administravimu. Muitų ir monetos konvencijų ben- 
dras formulavimas buvo priimtas iš Berlyno protokolo (Nr. XXVI). Taryba taipo pat 
stovėjo ant to pamato, jog pačių konvencijų sudarymas tegali pareiti tiktai nuo Stei- 
giamojo Lietuvos Seimo. 2 

Gruodžio 10 d. 1917 m. Tarybos delegacija nuvyko Kaunan, Obostui tarpinin- 
kaujant, galutinai susitarti su Vokietijos Užsienių Ministerijos ir kanclerio atstovu. Tuo me- 
tu jau prasidėjo karo paliaubų tarybos su Rusija, ir bendra konjunktūra sustiprino 
vokiečių karo partijos pozicijas. Vokietijos atstovo pranešimu, Berlyno protokolas 
naujose sąlygose jau buvęs nepriimtinas Oberste Heeresleitung'ui, ir todel karo valdžia, 
„susitarusi su kancleriu, siūlė naują formulą (žiūr. Nr. XXVIII). Ta formula Tarybos 
delegacijai buvo nepriimtina del to, kad joje aiškiai buvo skelbiama ne Lietuvos val- 
stybės nepriklausomybė, bet tik nepriklausomybė nuo valstybinių ryšių, kurie kada 
nors yra buvę su kitomis tautomis. Ta formula nestatė Vilniaus valstybės sostine; 
einant lenkų akcijai tuo krypsniu ir varant „Grenzberichtigung“ politiką karo partijai, 
Tarybai tatai bavo pamatinis dalykas. Kaip matysime, ilgainiui tas klausimas iškėlė 
plačią bylą. Vokiečių naujai pasiūlyta formula visai išmetė taip pat Steigiamojo Sei- 
mo paminėjimą santykiams su kitomis valstybėmis galutinai nustatyti. Pagaliau 
(Il-ojoje dalyje) formula visai nepreziumavo pripažinimą iš Vokietijos pusės, kaipo 
sąlygą susirišti tvirtais 1yšiais su Vokietijos valstybe. Gindama tuo krypsniu savo nu- 
sistatymą, Tarybos delegacija pagaliau sutarė tą formulą, kurią mes paduodame Nr. XXIX 
ir kurią priėmė, atsižvelgdama į sunkią konjunktūrą ir besiartinančias taikos tarybas 
Brastoje, visa Taryba gruodžio mėn. 11 d. 

* Tačiau valdymo sistema Lietuvoje ir po to neatsimainė, nors kunig. Isenburgas 
“netrukus ir buvo pašalintas. Gi vokiečių aneksionistai ir pati karo partija tiek Vokie- 
tijoje, tiek Lietuvoje gruodžio 11 d. dokumentą ėmė aiškinti sau tinkama prasme ir 
kėlė didelio neramumo tiek pačioje Taryboje, tiek visame krašte. Ir kai tokioje atmo- 

XV 
steroje Rusijos delegatai Brastoje pastatė laisvo užimtųjų kraštų apsisprendimo teisę, 
O vokiečių delegatai atsirėmė Tarybos gruodžio 11 d. aktu, būtent, jo pirmąja dalim, 


Lietuvos Taryba, negaudama savo kraštė dargi skelbti nepriklausomybės ir visai ne- 
matydama, kad Vokietija tą pasiskelbimą pripažintų, kaip tat buvo žadėta per derybas 


„XII. 11, pasijuto kaip ir apvilta, naudojama aneksionistų ir Vokietijos karo partijos 


prieš patį Lietuvos kraštą. Nepasitikėjimas Vokietijos diplomatija dar padidėjo, kai 
prašymai L. Tarybos narių Berlyne ir Vilniuje leisti Lietuvos Tarybai pasiųsti delega- 
ciją į Brastą Lietuvos klausimui atstovauti buvo palikti be jokio atsakymo (žiūr, 
Nr. XXX ir XXXI). Tuomet Lietuvos Tarvba savo privatinių posėdžių ketvirtoje 
sesijoje neišrado per galima laikytis gruodžio 11 d. akto, taip kaip jis buvo sustatytas 
pažodžiui ir naujai vokiečių valdžios pareikalautai notifikačijai Rusijos delegatams 
Brastoje savo posėdyje sausio mėn. 8 d. 1918 m. nutarė sustatyti naują formulą 
(žiūr. Nr. XXXII). Be kai kurių smulkesnių atskyrių nuo gruodžio 11 d. akto, toje 
formuloje buvo pridėtas pareiškimas, kad Lietuvos valstybės vidaus tvarkai ir santy- 
kiams su kaimynais nustatyti yra reikalinga kiek galima greičiau sušaukti Steigiamasis 
Seimas, visų Lietuvos gyventojų demokratiniu būdu išrinktas. Tas priedėlis turėjo 
paryškinti tikrąją Lietuvos Tarybos pažiūrą į santykių nustatymą visų pirma su Vo- 
kietija ir atgrąžinti į XII. 11 d. aktą tai, ko nepasisekė Tarybai pravesti gruodžio mė- 
nesį 1917 metais. 

Bet vokiečių valdžios atstovai nesutiko, kad jiems reikalingame, ypač del II dalies, 
gruodžio 11 d. dokumente būtų bent kas pamainyta ar prie jo pridėta. Tada Taryba, 
atsižvelgdama į didžia svarbų ir skubų momentą, nes ėjo derybos Brastoje del užim- 
tųjų kraštų, padarė ir tą kompromisą, sutikusi notifikuoti Rusijos delegatams gruodžio 
11 d. rezoliucijos I-ąją dalį, jei Vokietijos organai suteiks aiškų ir patikrintą atsakymą 
į eilę klausimų, kaip jie yra išdėstyti dokumente Nr. XXXIII. Susidariusioje konjunktū- 
roje, po visų pertraktacijų, presijų ir kompromisų, Taryba tą žingsnį skaitė neišven- 
giama būtenybė savo visuomenės atžvilgiu, nors ir numatė, jog tas žingsnis sukels 
aštrų koniliktą su karo valdžia, kuri tuomet labai numenomai rodėsi nepalinkusi 
nei įduoti Tarybai krašto valdžią, nei atitraukti kariuomenę ir leisti daryti miliciją, 
nei pripažinti Lietuvos nepriklausomybę. Koniliktas buvo kiek suminkštintas, kai 
Taryba, kviečiama į bendrą su vokiečių valdžia posėdį del viešo laukiamosios notifi- 
kacijos paskelbimo, sutiko dalyvauti tame oficialiniame posėdyje (1918. I. 9) keletai 
paprastų dienos kiausimų apsvarstyti. Tatai buvo reikalinga del to, kad, priešingai, 
atsisakymas dalyvauti tame posėdyje būtų galėjęs būti išaiškintas centralinei Vokietijos 
valdžiai visai netinkama prasme. 1 

Laukdama atsakymo į pastatytus klausimus (žiūr. Nr. XXXIII), Taryba sausio | 

„15 d. išrinko tam tikrą delegaciją iš 5 žmonių, kuriems buvo sustatyta tų klausimų 
rišimo reikalui atskira instrukcija (žiūr. XXXIV). Savo posėdyje sausio mėn 17 d. 
Taryba delegacijai, be to, pažymėjo 3 principialinius dalykus, kurie negalėjo būti 
delegacijos, be plenumo atsiklausimo, rišami prieš notifikuojant rusams gruodžio 11 d. 

formulą, būtent: 1) ar pripažįsta Vokietija Lietuvos nepriklausomą valstybę, 2) ar 
sutinka visą krašto valdymą pavesti į Tarybos rankas ir 3) ar sutinka išvesti kariuo: 
menę iš Lietuvos. Iš tų trijų klausimų tik į pirmąjį Užsienių Ministerijos atstovas 
davė žodžiu atsakymą, pažymėjęs, jog Vokietijos valdžia tikrai pripažinsianti Lietuvos 
nepriklausomybę. 

Penktojoje sesijoje sausio 26 d. 1918 m. Taryba iš naujo pastatė tą klausimą, 
atsižvelgdama į minėtą pirmosios sąlygos patenkinimą. Momentas Tarybai buvo di- 
džiai sunkus. Iš viėnos pusės buvo ateičiai pamatinės reikšmės dalykas — turėti ne- 
priklausomybės pripažinimas ir tuo būdu išeiti į viešą kelią; iš antros pusės — reikė- 
jo tinkamu momentu atsivaduoti tų gruodžio 11 d. sutarties sunkiųjų sąlygų, kurios 
Lietuvos valstybę rišo su Vokietija. Bet gruodžio 11 d. Sutarties anuliavimas, šiokio- 
je ar tokioje formoje, to meto konjunktūroje daugumui Tarybos narių atrodė pavo- 
jingu žygiu, nes, neduodant Vokietijai jokių garantijų del ateities santykių, sunku -buvo 
laukti šau paramos Vokietijoj net iš kairiųjų visuomenės grupių.  Nepasitikėjimo at- 
mosferoje Taryba išsirūpino visų pirma iš Užsienių Ministerijos atstovo Nadolny, 
kurs tuomet tam reikalui buvo atvažiavęs Vilniun, patikrinimą raštu, kad Lietuvos 
nepriklausomybė bus pripažinta (žiūr. XXXV). Drauge buvo reikalaujama, kad bent 
notifikacijos rašte po gruodžio 11 d. nutarimo būtų sutikta paminėti apie Steigiamo- 
jo Seimo kompetenciją galutinai nustatyti santykiams su kitomis valstybėmis. Tas 
kompromisas po ilgų ginčų buvo Tarybos sutiktas tik dauguma iš 12 balsų, be to, 
4 nariai iš kairiųjų srovių išstojo iš Tarybos, ne tiek protestui prieš pačios Tarybos 
daugumą, padariusią tą kompromisą, kiek prieš Vokiečių valdžios presiją. Toks kri- 
'zis pačioje Taryboje, apie kurį tuojau buvo pranešta Užsienių „Ministerijos atstovui, 
privertė jį tuo reikalu dar tartis su Brasta ir Berlynu. Buvo matyti, jog tokiomis 
sąlygomis Tarybos teikiamoji notifikacija vokiečių atžvilgiu neatsakė momento reika- 
lavimams, ir Tarybos delegacija „negavo išvažiuoti, nei nesusilaukė atsakymo. 

Tuo metu kaip tik sutrūko taikos tarybos su Rusija, Berlyne gi pakilo streikai. 
Tokioj situacijoj Lietuvos klausimas vėl laikinai nuėjo į antrą planą. 

"Tarybai dar labiau paaiškėjo, jog tuo metu varę Vokietijos politiką faktoriai į 
Lietuvos klausimą žiūrėjo išimtinai savo imperialistinių interesų atžvilgiu, ir todel, po 
sausio 26 d. krizio viduje, o Vokiečių valdžiai palikus tą žygį be "kokio atsakymo, 
Tarybos nariai ryžosi eiti savo rėžtu ir daryti griežtų žingsnių. To momento ir ūpo 
charakteristiką duoda kad ir toks likusiųjų Tarybos narių koniidencialis nutarimas: „Jei 
po mūsų nepriklausomybės pareiškimo vokiečių valdžiai (t. y. kaip jis kompromiso 
keliu buvo 12 narių sausio 26 d. sutiktas), per tris savaites nebus tinkamo iš Vokie- 
„ tijos valdžios mūsų nepriklausomybės pripažinimo, tai Taryba anuliuoja visus savo 
vokiečių valdžiai pasižadėjimus, įteiktus raštu“ (iš Tarybos posėdžių protokolo sau- 
sio 27 d.. 1918 m.). Čia buvo kaip tik turėta gruodžio 11 d. sutartis, del kurios bu- 
vo kilus visa byla ir vidaus krizis. 

Gi iškilus klausimui, ar Tarybos delegatai, susiėję su Rusijos atstovais, privalo 

pasakyti jiems apie tai, kad Taryba „yra pasižadėjusi vokiečiams sueiti su jais į tam 
tikrus santykius, posėdyje sausio 28 d. buvo priimtas toks nutarimas: „Lietuvos Ta- 
rybos atstovai L. Brastoje pareiškę Lietuvos nepriklausomybę ir atskyrimą nuo Rusi- 
jos, turi Rusų delegacijai paaiškinti, jog Lietuvos Taryba yra pasižadėjusi Vokietijai 
artimus Lietuvos ryšius militarinės, susisiekimo, muitų ir monetarinės konvencijos 
pamatais ir tuos ryšius supranta tik kaipo laisvai nepriklausomos Lietuvos valstybės 
per Lietuvos Steigiamąjį Seimą padarytus savo interesais vaduojantis“. 

„Bet kad kurie nauji žingsniai, užuot padėję, nepakenktų Lietuvos klausimui, Ta- 
ryba vėl rūpinosi susisiekti su Berlynu ir apsidrausti savo žygių parama. Tatai buvo 
reikalinga ir del to, kad maža buvo pasitikėjimo, ar visa, ką praneša ir daro Vokie- 
tijos vardu okupacijos valdžia yra iš tikrųjų centralinės Vokietijos valdžios arba 
reichstago darbas, juo labiau, kad okupacijos valdžia neleido Tarybos atstovams su- 
sižinoti su Berlynu; tatai teko jai padaryti tiktai neoficialiniais, aplinkiniais keliais. 
Iš reichstago daugumos atstovų buvo patirta, jog jie, prieš karininkų partijos pa- 
stangas aneksuoti Lietuvą, pripažįsta teisę patiems lietuviams laisvai spręsti savo atei- 
tį ir, kiek tat neprieštaraus Vokietijos bendriems ir karo interesams, jau dabar remti 
tą teisę. Tokiose sąlygose po visa, kas buvo, Lietuvos Taryba pasiryžo statyti nepri- 
klausomybės skelbimo klausimą visai savarankiškai. Idant tas pasiskelbimas tiek pa- 
čiame krašte, tiek užsieniui turėtų didesnės svaros, buvo padarytos pastangos, kad įį 
atliktų visa Taryba. Todel buvo peržiūrėtas sausio 26 d. nutarimas ir surasta ben- 
dra visiems priimtina formula, kuri vėl grąžino Tarybon sausio 26 d. išstojusius na- 
rius. Tatai buvo vasario 16 d. vienu balsu padarytas nutarimas, kurį mes dedame 
Nr. XXXVI ir kuris buvo beveik identinissu nutarimu sausio 8 d. (XXXII). Nutarimas 
buvo tuojau praneštas per Vokietijos Užsienių Ministerijos atstovą Vilniuje centralinei 
Vokietijos valdžiai ir tą pačią arba sekamą dieną turėjo pasirodyti vietiniuose laikra- 
ščiuose ir būti paskelbtas po visą kraštą. Tačiau okupacijos valdžios cenzūra tatai grie- 
žiai uždraudė. Anksčiausiai tas paskelbimas gavo pasirodyti keliuose Berlyno laikra- 
Sčiuose (18. II. 918), bet kiek buvo patirta, tuojau kitiems laikraščiams buvę uždrau- 
sta tatai atsispausdinti ir dėti atitinkamų straipsnių. 

Vasario mėn. 21 d. 1917 m. kancleris Hertlingas davė atsakymą (žiūr. XXXVII). 
Išeidamas iš premisos, jog vasario 16 d. notifikacija nuverčianti (umstosst) gruodžio 
11 d. (arba 10 d.) nutarimą, jis žuo tarpa (zur Zeit) pasisakė negalįs pripažinti Lie- 
tuvos valstybei savarankiškumo. Tam turinti Taryba grįžti prie pamatų, kurie laido- 
tų gerus (gedeiliche) kaimynų santykius su Vokietija ir kurie leistų, atsižvelgiant į 
Vokietijos interesus, pripažinti lietuviams apsisprendimo teisę ir sudaryti savaranki- 
šką Lietuvos valstybę. 

Tarybos Prezidiumas, išrasdamas per neteisingą pamatinę kanclerio rašto pre- 
misą, jog vasario 16 d. nutarimas ncikinąs gruodžio 11 d. nutarimą, taip pat tarda- 
mas, jog jis jam ir neprieštaraująs, 0 tik tiksliau paryškinąs gruodžio 11 d. nutari- 
mą del Steigiamojo Seimo reikšmės, pasiuntė vasario mėr. 28 d. 1918 m. tam tikrą 

raštą, kuriame išdėstė tą savo pažiūrą ir prašė pripažinti Lietuvos nepriklausomybę 
vasario 16 d. formula (žiūr. XXXVII). 

Tokia interpretacija atrodė vietinei okupacijos valdžiai nepriimtina; ji išrodinėjo, 
kad vasario 16 dienos nutarimas esąs „revoliucinis“, anuliuojąs pamatinę 1917 m. 
XII. 11 d. sutartį, ir todel nieku būdu negalįs būti Vokietijos valdžios priimtas. Del 
tos priežasties dargi tas pats Prezidiumo paaiškinamasis rašias vietinės vokiečių val 
džios nebuvo tuojau išsiųstas Berlynan, ir kancleris apie jį patyrė vos kovo mėn. 
pradžioje iš Reichstago narių. Gi pati karo valdžia Vilniuje žodžiu pranešė Tarybos 
Prezidiumui, jog kancleris sutiksiąs priimti notifikacijos delegaciją tik tuomet, jei toji 
delegacija gaus tokį įgaliojimą: „Des Lit. Landesrat beaufiragt und bevollmachtigt die 
Mėrreni 5 aa da der Kaiserlichen Deutschen Regierung folgende Erklūrung 
abzugeben: : 

Der Lit. Landesrat, als die von der litauischen Versammlung von 23 Sept. 1917 
zu Wilna anerkannte Vertretung des litauischen Volkes bittet auf Grund seines von 
ihm hierdurch nochmals anerkannten und allein massgebenden  Beschlusses vom 11 
Dezember 1917 die Kaiserliche Deutsche Regierung um die Anerkennung des litau, 
ischen Staates“. (Lietuvos Taryba paveda ir įgalioja pp. < <. pateikti vo- 
kiečių valdžiai šitokį pareiškimą: Lietuvos Taryba, kaipo lietuvių tautos atstovybė 
remdamos savo šiuo dar kartą pripažintuoju ir vien galios turinčiu 1917 m. gruodžio 
11 d. nutarimu, prašo vokiečių valdžią pripažinti Lietuvos valstybę“). (iš Tarybos 
posėdžių protokolų, III. 19 d. 1918 m.). Tarybos Prezidiumas į tai pareiškė, kad 
tokios įgaliojimo formulos jis nesiima remti Taryboje, nes ta formula neguoja vasa- 
rio 16 d, nutarimą; gi tas nutarimas negali būti atšauktas. 

Pablogėjusi Lietuvos klausimui konjunktūra po Brastos taikos, ypačiai artinan- 
tis sutarties ratifikacijos posėdžiams reichstage, vertė ir šiuo atveju ieškoti juo grei- 
tesnės išeities iš to konflikto. Taryba pati savo tarpe tegalėjo čia susitarti tik an- 
pamato tos įgaliojimo formulos, kurią mes paduodam Nr. XXXIX. Tą įgaliojimą tei 
kdama, Taryba delegacijaizpažymėjo, jog notifikacija Vokietijos valdžiai privalo būti 
padaryta vasario 16 d. formula (Tarybos posėdžių protokolas, kovo 20 d. 1918). Tat 
čiau drauge ji įgaliojo delegaciją pareikšti, jog santykiams su Vokietija nustatyti ji 
stovi ant gruodžio 11 d. nutarimo pamato. 

Bel -r tokia išeitis Vokietijos valdžiai attodė dar nepriimtina ir nepatenkinama. 
Ir ti: kai reichstago daugumos atstovai, prieš ratifikuodami Brastos sutartį, griežtai 
pareikalavo iš valdžios, kad būtų leista lietuvių delegacijai atvykti Berlynan su savo 
pareiškimu, delegacija nuvyko kovo 22 d. ir kovo 23 d. notifikavo valdžiai sutartą 
vasario 16 d. formulą (XL). 

Parama, kurios tuo svarbiu momentu Vokietijos reichstago;daugumos blokas suteikė 
Lietuvos klausimui prieš stiprią karininkų ir aneksionistų partiją, reikia vesti iš to, kad 
kairioji Vokietijos visuomenės dalis ir centras tuo būdu, t. y. pripažinus okupuotos 
Lietuvos nepriklausomybę, norėjo susilpninti Brastos sutarties odioziškumą, kenksmin- 

g4 pasaulinei Vokietijos politikai. Negalėdama kitaip pravesti sutarties ratifikacijos, 
Vokietijos valdžia su jos vedamąja karininkų partija turėjo nusileisti. Bet užtat atsa- 
kyme ir Lietuvos nepriklausomybės pripažinimo akte, kurį kancleris Vokiečių valsty- 
bės vardu ir kaizerio parašu pateikė lietuvių delegacijai, buvo primygtinai remiamasi 
senuoju gruodžio 11 d. nutarimu, ir to nutarimo nurodytieji santykiai su Vokietija 
buvo pastatyti drauge ir paties pripažinimo sąlygomis (žiūr. XLi). Tokia interpre- 
tacija tvėrė visą laiką ligi pat revoliucijos Vokietijoje. Visai lietuviams. naujas ir 
prieš tai visiškai netartas dalykas buvo pažymėjimas, kad laisvoji Lietuvos valstybė 
turėsianti nešti dalį Vokietijos karo sunkenybių, kurios padėjusios paliuosuoti Lietuvą. 

Po notifikacijos Tarybos delegacija ieškojo audiencijos pas kanclerį, idant galė- 
tų paaiškinti sunkų krašto stovį ir pasitarti del tolimesnio krašto tvarkymo; bet vo- 
kiečių okupacijos valdžia ūmai parkvietė delegaciją Vilniun tariamosioms Lietuvos 
nepriklausomybės paskelbimo ir pripažinimo iškilmėms daryti. Gavusi garbės žodį 
iš Užsienių Ministerijos atstovo, kad tuojau po Velykų jai bus leista minėtais reiką- 
lais atvažiuoti Berlynan, delegacija, nenorėdama daryti konflikto su okupacijos val- 
džia, išvažiavo Vilniun. 

Dar Berlyne bebūdama, delegacija apsimainė su Kaizeriu telegramomis (žiūr. 
XLII ir XLII) ir per Mūnchen'o nuncijų pranešė popežiui apie Lietuvos nepriklauso- 
mybės paskelbimą ir Vokietijos pripažinimą, prašydama šventąjį sostą taipo pat pri- 
pažinti laisvą ir nepriklausomą Lietuvos valstybę su sostine Vilniuje (žiūr. XLIV ir 
atsakymą XLV). | 

Grįžus Vilniun, delegacija pamatė, jog Vokiečių Verwaltung'o buvo ji tyčiomis 
parkviesta iš Berlyno, nes jokių iškilmių nebuvo ruošta; gi po to kaip tik buvo da- 
romos įvairios kliūtys, kad Taryba nesusisiektų su centraline Vokietijos valdžia ir 
ypačiai reichstagu. Net pastangos atskiriems Tarybos nariams specialiniais reikalais 
išvažiuoti Vokietijon buvo atremiamos (žiūr. XLVI). Okupacijos valdžios atstovo 
Kūgler'io buvo pranešta Tarybos prezidentui (3. V. 918), kad pats kancleris telegrafu 
pareiškęs: „Besprechungen mit nicht amtlichen Stellen vor offizieller Verhandlung 
wirken storend. Deshalb ist der Berliner Aufenthalt vor Erėfinung einer Verhandlung 
unerwūnscht“ (Pasikalbėjimai su nevaldžios vietomis prieš oficialines tarybas kliudo 
darbą. Todel atsilankymas Berlyne prieš tarybų pradžią yra nepageidaujamas). 

Apskritai buvo nurodoma, jog Vokietijos valdžia dar nėsanti prisiruošusi, bū- 
tent nesanti sudariusi konvencijų projektų, ir todel negalinti vesti bent' kokių tarybų 
“su lietuviais. 

Tuo tarpu Lietuvoje vokiečių okupacijos valdymo- sistema ne tik Ę 
bet buvo dar griežčiau ir brutališkiau vedama. Drauge prasidėjo ypatinga politikos 
akcija už Lietuvos uniją su Prūsija, o vėliau su Saksonija. Kaip teko Tarybai. pa- 
tirti, joje dalyvavo vokiečių Verwaltung'o valdininkai, ir todel Taryba, išrasdama tokį. 
darbą priešvalstybiniu ir tiesiog prieštaraujančiu Vokietijos pripažinimo aktui, kreipė- 
si į Verwaltung'4 tam tikru raštu, kurį mes dedame Nr. XLVII. Visa ta akcija nerado: 

krašte, be kelių vokiečių dvarininkų, atbalsio ir greitai turėjo paliauti. Tačiau vokie- 
čių +aldžia nepaliovė variusi propagandos prieš Tarybą, stengdamasi ją kompromituo- 
ti žmonių akyse, pati plačiau rėpdama Lietuvos gyvenimą ir jį varžydama, taip pat 
Jeisdama visokeriopai plėstis prieš ją tautinių mažumų ir šiaipjau Rusijos pargrįžėlių 
agitacijai. Pasunkintos rekvizicijos, spaudos cenzūra ir visas stelbiamas krašto sto- 
vis po vokiečių valdžia teikė čia labai patogios dirvos ir medžiagos. Tuo reikia pa- 
aiškinti, kodel Taryba ypačiai tuo metu reikalavo palengvinti susisiekimą krašte (žiūr. 
XLVII!). Bet ir pagaliau Tarybai iškovojus tų palengvinimų, okupacijos valdžia, lim- 
pamųjų ligų pavojaus priedanga, dar kuriam laikui izoliavo patį centrą, Vilnių, nuo 
viso į 
Kad galėtų bent iš dalies susiprasti su savo visuomene ir tinkamai ją paintor- 
muoti "apie visą savo darbą ir Lietuvos padėtį, Taryba buvo sumaniusi sukviesti iš 
viso krašto delegacijas Lietuvos nepriklausomybės šventei. Bet ir tas sumanymas, 
iš pradžių okupacijos valdžios pritartas, bet vėliau sutrukdytas, negalėjo įvykti. 
Visas Tarybos darbas tuo sunkiausiuoju metu buvo atkreiptas į vidaus reikalūs. Ne- 
galint atmainyti visos valdymo sistemos, reikėjo bent sukurti tokia instancija, kur 
žmonės galėtų bent pasiskųsti ir ieškoti pagalbos prieš okupacijos valdžios dedama. 
sunkenybes ir neteisybės. Tam buvo įsteigta Skundų Komisija. Tas skyrius prie Ta- 
rybos buvo taipo pat ir šioks toks ryšys su platesne visuomene. Bet laimėti, nesant susi- 
siekimo laisvės ir kietai laikantis senai valdymo sistemai, visuomenė čia daug negalėjo 
Nemaža buvo atsitikimų, kad ėjusieji Tarybai skųstis buvo dar pikčiau tretuojami. 

: Antras platus vidaus darbas buvo — grąžinimas lietuvių tremtinių iš Rusijos. Tam 
tikslui Taryba išrinko komisiją, kuri pagaliau išsiplėtė į Skyrių su plačia organizaci- 
ja įvairiuose grąžinimo punktuose ant Rusijos sienos. Bet ir čia Tarybai teko vesti 
“daug sunkių derybų; ir kovos panešti su okupacijos valdžia, kuri nenorėjo pripažinti 
Tarybai kompetencijos imtis grąžinimo darbo. Tuo pat metu buvo ruošiami proje- 
'ktai atgaivinti Vilniaus universitetui, kitoms makykloms ir, apskritai, sumanyta Orga- 
"nizacija įvairių departamentų; tam tikslui, ligi tol neturėdama savųjų lėšų ir savo rei- 
kalus tenkindama privatinėmis paskolomis, Taryba kreipėsi į okupacijos valdžią, idanti 
ji visiems tiems reikalams paskirtų lėšų iš krašto pajamų (žiūr. XLIX). Univers :e- 
tui ir. didesnėms specialinėms mokykloms buvo prašoma lėšų skyrium. Tačiau oku- 
-pacijos valdžia neskubėjo su atsakymu, ir visam Tarybos ir nuo seniau dirbamam 
darbui ir buvimui del tos priežasties grėsė griežtas krizis. Birželio 28 d. vėl buvo 
pakartotas prašymas, idant būtų paskirta lėšų — pačios Tarybos jau dirbantiems Or- 
ganams laikyti, nepriklausomai nuo steigtinųjų departamentų. Bet tik vos rugsėjo 
“mėn, po 'ilgų derybų, okupacijos valdžia davė atsakymą, sutikdama Tarybai iš krašto 
„pajamų atleisti po 18.600 m. ir atlyginti senąsias skolas (žiūr. LXXIV). Tokia menka 
suma, suprantama, ir toliau nedavė pamato ne tik darbui plėsti, bet ir jam išlaikyti 
senajame stovyje. Be to, okupacijos valdžia nepripažino Tarybai teisės imtis tremti- 
nių ir belaisvių grąžinimo, taip pat steigti atstovybės užsieniuose, nes tie - dalykai 

okupacijos valdžios nusistalymu priderą jai, kaipo vienintelei Iegalinei Lietuvos val- 
džiai. Gi pats stovis krašte tuo tarpu dar pablogėjo tuo atžvilgiu, kad, šalia visų re- 
kvizicijų, pradėjo iš žmonių atiminėti paskutines karves, paskutinį išmintų šaltinį. 
Tatai sukėlė Lietuvoje didelio nerymavimo, ir Taryba tuo reikalu kreipėsi atskiru ra- 
štu į Vyriausią Rytų karo Vadą, prašydama apsaugoti kraštą nuo tos pragaištingos 
priemonės (LII). Tuo pat laiku Taryba prašė atsižvelgti okupacijos valdžią į naujai 
iš Rusijos paimtą sritį (antrąją okupaciją), kuri ypačiai buvo karo nuvarginta ir ne- 
galėjo pakelti sunkių rekvizicijų (žiūr. LII). Tačiau patenkinamų atsakymų ir palen- 
gvinimų Taryba nesusilaukė. 

To meto santykių charakteristikai mes dedame dar du dokumentu (Nr. L ir LI), 
kuriuodu nušviečia pradedamųjų mokyklų padėtį Lietuvoje. Mes atkreipiame akį į 
tai ypačiai del to, kad kaip tik mokykla mažiausia turi ryšio su karo reikmenėmis, 
ir todel čia mažiausia reikėtų laukti okupacijos valdžios sargybos. Tuo tarpu iš Ta- 
rybos rašto Vyriausiam Rytų karo Vadui (L) mes matome, kad nepaisant į kovo 23 
d. aktą Lietuvoje perdėm buvo varoma karo disciplinos priemonėmis germanizacijos | 
politika. Vilniaus Stadthauptman'as dargi uždarė lietuvių mokyklas del to, kad jos 

"nuo pat pirmųjų metų neįvedė vokiečių kalbos pamokų. Toks įsakymas turėjo būti 
vykdytas ir visoj Lietuvoje. Taryba čia užprotestavo ir pareikalavo del įvairių mo- 
tyvų visai nevesti vokiečių kalbos į pradedamąją mokyklą. Bet iš Vyriausio Rytų 
karo Vado atsakymo (LI) mes matome ir čia vien statų vartotosios sistemos 
gynimą. 

Visa tat vertė Tarybos prezidentą vėl kreiptis į Vokietijos kanclerį raštu (žiūr. 
LIV), kuriame buvo trumpai nuvaizduota visa Lietuvos padėtis po kovo 23 d. akto, 
nurodytas priešingumas tarp jo dėsnių ir faktų ir pareikšta visa eilė reikalavimų, ku- 
rie, karui rytuose pasibaigus, galėjo būti patenkinti be kokios žalos vokiečių karo 
dalykams. Turėdamas omenyje paties kovo 23 d. akto premisų pavidalu pastatytas 
konvencijas su Vokietija, Tarybos prezidentas savo rašte konstatavo iš "savo pusės, 
kad tiems dalykams spręsti visų pirma turėtų būti Lietuvoj lietuvių valdžia, Jo buvo 
nurodyta, jog jau tuo metu nebuvo pamato neatiduoti lietuviams švietimo, dalies tei- 
smų, tiesioginių mokesnių, sveikatos priežiūros ir tt. L 

Bet kuriamasis darbas ir po to nė žingsnio negavo pažengti pirmyn. Vokiečių 
valdžios sferos dargi davė suprasti, jog Lietuvos valdžios sudarymas tegalėsiąs įvykti 
tik vėliau, po karo. Drauge buvo leidžiamos po spaudą inspiruotos žinios, jog lietuviai 
neturį inteligentinių pajėgų ir negalį savo krašto patys valdyti. Tarybos Prezidiumui buvo 
žinomas taip pat tam tikras artimose Saksonijos valdžiai sferose sudarytas memorialas, 
kurs išrodinėjo reikalą jungti Lietuvą su Saksonija bendru Vokietijos interesų atžvilgiu, 
To memorialo bendrosios išvados buvo tokios: 

Lietuva tiek politikos, tiek ūkio atžvilgiu laiduojanti patenkinimą tų žemės pra- 
„plėtimo pretenzijų, kurios yra neišvengiamos Saksonijai.  Ypačiai tautų santykiai Lie- 
"tuvoje labai esą patogūs vokiečių valdymui ir germanizacijai (Eindeutschung). Geriau- 

sia ir patogiausia Vokietijos valstybei ir Saksonijai išeitis — būtų Lietuvos aneksija 
"provincijos arba kolonijos valdymo pavidalu. Bet kadangi (po kovo 23 d. akto) toks 
sutvarkymas nesąs galimas, tai šiaip ar taip reikią sudaryti daugiau ar mažiau sava 
rankiškas valstybinis padaras. Atsižvelgiant tačiau į tai, kad Lietuva pati valstybei 
kurti neturinti savųjų pajėgų, belieką ji suvesti į uniją su Saksonija. Unija turinti būti 
ne personalinė, — nes tokia nelaiduotų tvirto ryšio, — bet realinė (be saksų sekun- 
dogenitūros). Tik tokia unija galinti palengvėl sutapinti tiedvi teritoriji ir patarnauti 
Saksonijos galutiniam tikslui—įsiurbti į savę Lietuvos žemės (Auisaugung der litauischen 
Gebiete durch das Stammland Sachsen). Tik to tikslo atžvilgiu ir esanti Lietuva pagei- 
daujama bei reikalinga Saksonijos galios išplėtimui (Staatsmachterweiterung). 

Memoriale ypačiai buvo aikštėn keliamas Saksonijos, kaipo industrialinės šalies, 
gyventojų perdidelis gausumas (tankumas), o Lietuvos, ūkio šalies, gyventojų rėtu- 
mas, kurs duodąs plačios dirvos saksų emigracijai ir Lietuvos kolonizacijai. Tuos 
planus ėmė remti taipo pat Lietuvos okupacijos valdžia, kuri nustojo vilties po kovo 
23 d. tiesiog aneksuoti Lietuvą prie Prūsijos. Jos agentai dargi ieškojo pačiame kra- 
šte pritarėjų vokiečių ir sulenkėjusių ar lenkų dvarininkų tarpe, žadėdami jiems uni- 
juotoje Lietuvoje paspirties socialiniu (Iuominiu) atžvilgiu. Bet kadangi tie planai 
pačioje Vokietijos federacijoje veikiai pakėlė tarp atskirų valstybių varžytinių del ne- 
lygaus jų galios bei įtakos didėjimo, tad „Bundesrat'as“ tarėsi tų atskirų valstybių 
pusiausvirumą išlyginti. Tam tikslui okupuotą Lietuvą kompensacijų pavidalu jungda- 
mas su Saksonija, Elzas-Lotaringiją manė sujungti su Bavarija, o Kuršą su Prūsija. 

Iš santaros (Entente) valstybių pusės jokio aiškaus ir palankaus balso Lietuvos 
"klausime Taryba tuo metu negavo išgirsti. Iš spaudos, kuri sporadinai ateidavo pro 
Vokietijos sienas ir cenzūrą, arba buvo atpasakojama vokiečių laikraščių, galima bu- 
vo matyti, jog nei Anglija, nei Prancūzija, nei Amerika lietuvių valstybės klausimo 
neremiančios ir Lietuvos žemes skaitančios arba Rusijos valstybės dalimi, arba ma- 
"nančios sujungti su Lenkijos valstybe, stipresnei atsparai prieš Vokietiją. Toks klau- 
simo statymas nieku būdu negalėjo lietuvių patenkinti, nes prieštaravo jų visuotinai 
nustatytiems siekimams ir šalies bei tautos interesams. Tokia santaros valstybių pozi- 
cija buvo didžiai patogi vokiečių politikams prieš lietuvių aspiracijas, ir ji buvo viena 
iš didžiųjų faktorių, kurie vertė Tarybą eit į kompromisus, norint greičiau sudaryti 
Lietuvos valstybės buvimo faktas, su kuriuo tektų jau šiaip ar taip turėti reikalo san- 
taikos metu. 

Pačioje Vokietijoje politikos kursas, tuo metu Kūhlmann'ui atsistatydinus, rodė- 
si vėl krypstąs į karininkų partijos pusę, ir tatai taipo pat maža žadėjo Lietuvos 
klausimo pažangai. 

Tokiose tad politikos sąlygose buvo sušaukta liepos mėn. 9 d. 1918 m. neofi- 
cialinė devintoji Tarybos sesija, kurioje buvo nuspręsta Lietuvos valstybės forma ir 
išrinktas karalium Wūrtembergo hercogas Wilhelmas Urach'as (žiūr. Nr. LVI). Toj 
pačioj sesijoj Lietuvos Taryba, konstatuodama faktą, jog Lietuvos valstybė yra pa- 

skelbta ir Vokietijos pripažinta, pasivadino Lietuvos Valstybės Taryba (žiūr. 
Nr. LV). 

„ Dėl valstybės formos čia tenka pastebėti, jog tas klausimas Vokietijos politi- 
kams visumet turėjo aktualės reikšmės. Nė viena partija tuomet nenumatė galimy- 
bės, kad šalia monarchinės Vokietijos tam tikrais ryšiais susijungusi su ja Lietuva 
galėtų būti ne monarchijos forma. Reichstago katalikų centras, kurs daugiau už ki- 
tas daugumos bloko partijas rėmė Lietuvos klausimą, konstitucinės monarchijos for- 
mą laikė tiesiog savo paramos sąlyga. 

Pati Taryba dar gruodžio mėn. 1917 m. taip pat svarstė formos klausimą ir savo 
tarpui daugumas nubalsavo tokią sentenciją: „Palikdama galutiną to klausimo spren- 
dimą Steigiamająm Lietuvos Seimui, Lietuvos Taryba mano, jog dabartiniame 
padėjime ir dabartinėmis aplinkybėmis būsimajai Lietuvos valstybei tinka kon- 
stitucinė paveldimoji monarchija, būtent karalija, valdoma demokratingai par- 
lamentariniu būdu, su kataliku dinastu“ (iš Tarybos protokolo Nr. 20, 1917 m. 
gruodžio 8 d). Diskusijose del tos sentencijos tuomet buvo aikštėn iškeltos tos pa- 
čios politikos aplinkybės iš Vokietijos pusės; gi paties krašto atžvilgiu daugumas Ta- 
rybos narių matė konstitucinėj parlamentarinėje monarchijoje tikresnę garantiją pa- 
stoviam naujai demokratingais pamatais kuriamos valstybės tvarkymui. Dabar (lie- 
pos mėn, 1918 m.) prie tų motyvų dar prisidėjė skubus reikalas sudaryti Lietuvos 
valdžia, kuri turėjo neišvengiamai gauti kurią formą jau nusistačiusios valstybių pra- 
ktikos paveikslu. Taryba, kaipo krašto atstovybės įstaiga, pati viena ligi tol koncen- 
travusi visas valstybės kūrimo funkcijas, einant į realingąjį valstybės valdymo darbą, 
nebegalėjo savimi aprėpti visų valstybės organų, kaip įstatymų leidžiamųjų, taip ir 
vykdomųjų. Lenkų pavyzdžio regentūra vykdomosios funkcijos reikalui Tarybos dau- 
gumui atrodė institutas, neatsakąs praktikoje savo tikslams; be to, pačioje Lietuvoje 
atrodė nesant jam atatinkamų sąlygų. Todel greitesniam valdžios sudarymui nusista- 
čiusiomis formomis Taryba, atsižvelgdama į visas aukščiau minėtas sąlygas, nutarė 
priimti valdžios formą — konstitucinę monarchiją ir jos realizavimui kviesti Wūrtem- 
'bergo hercogą Urach'ą (žiūr. Nr. LVI). Tai buvo status ir drąsus žingsnis to meto 
sunkiose sąlygose. Pamatinis politikos uždavinys čia buvo užkirsti kelias aukščiau 
minėtiems unijų projektams. Hercogas Urach'as to meto konjunktūroje buvo vienin- 
telis kandidatas katalikas iš Vokietijos, nepriderąs į karaliaujančiųjų giminę, kurs, bū- 
damas išauklėtas laisvesnių demokratinių pažiūrų aplinkybėse, tiko su lietuvių demo- 
kratingais pamatais kuriamos nepriklausomos valstybės sąlygomis (žiūr. Nr. LVI). 
*Urach'o kandidatūrą rėmė ypačiai Vokietijos reichstago katalikų centras, bet jis nau- 
dojosi pagarba ir kairiųjų partijų tarpe. 

Tačiau tas žingsnis pačioje Taryboje sukėlė vidaus krizį. Dalis Tarybos narių 
(1 žmonės) valstybės formos ir karaliaus šaukimo klausimui nuspręsti kompetentingu 
laikė tik Steigiamąjį Lietuvos Seimą, ir čia rėmėsi patardami to klausimo rišimą ati- 
dėti, taipo pat Vilniaus Konferencijos nutarimais 1917 m. (žiūr. Nr. XIV rezol. 3). 

Keturi kairiųjų srovių nariai, kurie iš savo pažiūrų buvo respublikos šalininkai, pa- 
reiškė, jog tais nutarimais Taryba, pasisavindama Seimo teises, nusižengianti visuo- 
menei, ir todel jie, negalėdami prieš visuomenę imtis atsakomybės už tų nutarimų 
“ vaisius, atsisakė toliau bendradarbiauti su Valstybės Taryba, iš jos neišstodami. Prieš 
tuos motyvus Tarybos dauguma statė ypatingas momento sąlygas, kurių iš anksto | 
negalėjusi nužiūrėti Vilniaus Konferencija 1917 metais ir skubų reikalą daryti žingsnis 
pačios Lietuvos nepriklausomybės išsaugojimui ir pasiekimui. Momento praleidimą 
ar pasivėlinimą savo uždavinių atžvilgiu Tarybos dauguma skaitė taip pat nemažesniu 
nusižengimu savo kraštui, kurio nepriklausomybei išgauti ir apginti Vilniaus Konfe- 
rencija ir buvo pastačiusi Tarybą. 

Vidaus krizis Taryboje baigėsi tuo, jog atsisakiusieji bendradarbiauti 4 nariai 
"buvo paskaityti iš Tarybos sąstato išstojusiais (Tarybos protokolas Nr. 80, 1918. VII. 11). 
Tas atsitikimas paskubino naujų narių kooptaciją, remiantis Vilniaus Konferencijos 
įgaliojimais (žiūr. Nr. XIV, p. 4); buvo pririnkti 6 nariai po du iš Krikščionių-De- 
mokratų, Tautos Pažangos ir Tautos Laisvės Santaros partijų (žiūr. Nr. LX). Ilgainiui 
prie Tarybos darbo, kiek sąlygoms atsimainius, grįžo ir 2 nariu iš atsisakiusiųjų ben- 
dradarbiauti socialistų. 

Santykiuose su Vokietija ir okupacijos valdžia minėtieji liepos mėn. nutarimai 
padarė tokių įvykių. Dar liep. mėn. 13 d. (Nr. LVII) pranešusi apie juos Vokietijos 
kancleriui ir Lietuvos karo valdžiai (vietinė cenzūra tai neleido spausdinti) Valstybės 
Taryba neturėjo oficialinio atsakymo iš kanclerio ligi liepos mėn. pabaigos. Prieš 
tai liepos mėn. 21 d. kanclerio oficioze „Norddeutsche Allgemeine Zeitung“ „tepasiro- 
dė straipsnis, kurį mes čia dedame Nr. LVIII dokumento pavidalu, nes okupacijos 
valdžios buvo įsakyta, kad jis būtinai būtų padėtas taip pat lietuvių ir drauge paties 
Tarybos prezidento laikraštyje („Lietuvos Aide“) be jokių atitaisymų ir kritikos. 
Drauge buvo pasiųstas karo valdžios spaudos biuro laiškas (Nr. LVIII, priedėlis I), 
kurs grasė konfiskuoti ir uždaryti laikraštį, jei nebus įsakymas išpildytas. Tas reika- 
Javimas ne tik vertė pačius lietuvius skleisti neteisingas žinias, bet ir formalinai prie- 
štaravo lietuvių laikraščių sutartims su okupacijos valdžia, nes laikraščiai būtinai tu- 
(ėjo dėti karo valdžios skelbimus, bet ne kokius pareiškimus politikos turinio. Į tatai 
atkreipė akį savo rašte (priedėlis 11 prie Nr. LVIII) Tarybos prezidentas Smetona, 
-kaipo „Lietuvos Aido“ redaktorius, ir pasiuntė savo motyvuotą prierašą. Tačiau prie- 
-rašas buvo cenzūros atmestas ir laikraštis buvo uždarytas daugiau kaip mėnesį (žiūr. 
„priedėlį III prie Nr. LVI). 

Iš kanclerio oficiozo straipsnio, kurs, matyti, buvo inspiruotas okupacijos val- 
džios Lietuvoje, buvo mėginta nepageidaujamas karaliaus rinkimas diskredituoti nu- 
„rodant, jog tatai padariusi kažin kokia niekeno neįgaliota lietuvių korporacija arba 
"dalis Tarybos, be Vokietijos žinios apsišaukusi Valstybės Taryba. Kitaip sakant, jog 
tai yra padariusi ne pačios Vokietijos pripažintoji lietuvių atstovybė. Visai naujas 
„buvo nurodymas, kad darytinųjų konvencijų skaičiuje Vokietija suprantanti ir įvalsty- 

bės Aormos bei sosto užėmimo dalykus. Taryba tatai laikė vidaus klausimu, remda-. 
masi savo nepriklausomybės pripažinimo aktu ir paties kanclerio paaiškinimu reichs- 
tagę kovo mėnesyje, kad „Lietuvos suverenės teisės nepridera Vokietijos valstybei“ 
(„Hoheitrechte Litauens nicht unterstehen dem Deutschen Reiche“). Todel tas pažy- 

mėjimas teko paskaityti tiesioginiu suverenių Lietuvos teisių laužymu ir kišimusi į 
svetimos valstybės vidaus reikalus. Bet visos tos oficiozo žinios pagrindinį akstiną. 
mes aptinkame kaip tik paskutiniame sakinyje, kurs kelia aikštėn, jog dar nėra nu- 
tartas klausimas del personalinės unijos Lietuvos su Saksonija (Nr. LVI), 

Tolesnioji „eilė dokumentų pavaizdina tą, kartais smulkmenų, kovą, kuri ištvėrė 
su vokiečių valdžia maždaug ligi pat revoliucijos Vokietijoje ir ligi susidarant Lietu- 
vos vyriausybei. Nr. LIX generalinio štabo šefas Hofimann'as, atsakydamas į V. Ta- 
rybos „pranešimą Nr. LV, išranda, jog dar nesąs atėjęs laikas Lietuvos Tarybai va- 
dintis Valstybės Taryba; mat, karo partija interpretavo, jog Lietuvos valstybės 
dar nesą. Toji pažiūra matyti dargi kanclerio rašte (Nr. LXI). V. Tarybos Prezi- 
diumas, Nr. LXIV pažymėdamas savo pamatus ir pažiūrą į Lietuvos valstybės ekzi- 
stavimą, išrodinėjo savo teisėtumą (žiūr. taip pat Nr. LXVI). Bet karo valdžia ėmė 
grąžinėti visūs raštus, kuriė buvo jai adresuojami Valstybės Tarybos vardu, ir tuo 
būdu stabdė bėgamąjį darbą santykiuose su okupacijos valdžia. Tatai vertė V. Tary- 
bą ieškoti išeities, ir ji toliau vartojo vokiečių raštuose pusiau vokišką, pusiau lietų- 
višką vardą: „Litauische Taryba“ (Nr. LXVI), kurį pripažino pagaliau ir karo val- 
džia (žiūr. LXX). 

Panašių, nors smulkių, bet principialinių kliūčių darė okupacijos valdžia del nau- 
jai bę okupacijos valdžios žinios kooptuotųjų V. Tarybos narių (žiūr. Nr. LX). Kaip 
matyti iš Nr. LXII ir LXIX (5 abzacas), okupacijos valdžia nepasitenkino vienu pra- 
nešimu apie tuos narius ir, nepaisydama kovo 23 d. akto, laikė save teisėta kontro- 
liuoti Tarybos sąstatui, remdamasi dar 1917 m. rugsėjo 23 d. aktu, kuriame buvo 
sakyta, jog okupacijos valdžia pavadina arba skiria Tarybos narius (žiūr. Nr. XVIII), 
V. Tarybos Prezidiumas (žiūr. Nr. LXV) prieš tokią pažiūrą visų pirma nurodė į di- 
deles teisės atžvilgiu atmainas, kurios įvyko, pripažinus Vokietijos Lietuvos nepri- 
klausomybę. Prezidiumas skaitė, jog po kovo 23 d. akto skirti ar vadinti atstovybę 
svetimos valstybės valdžia gali tik griežtai prieštaraudama Lietuvos nepriklausomybės 
sąvokai ir pripažintai apsisprendimo teisei. Antra vertus, ir pirmieji 20 Tarybos 'na- 
rių tik formalinai buvo okupacijos valdžios pavadinti (ernannt), nes buvo išrinkti lie- 
tuvių konferencijos, visai nepriklausomai nuo okupacijos valdžios. Pagaliau betgi, 
Prezidiumui pranešimą pakartojus (Nr. LXXI), okupacijos valdžia spalių mėn. 2 d. 
davė savąjį formalinį tų narių „patvirtinimą“ (Nr. LXXVIII). 

Kova del Lietuvos valstybės teisių ir suvereniteto ėjo ir įvairiose kitose srityse, 
kur V. Tarybai teko durtis su okupacijos valdžia. Šios pastarosios bendrąją poziciją 
mes matome išreikštą Nr. LXIX. Okupacijos valdžios nusistatymu, po kovo 23 d. 
pripažinimo akto nieko neatsimainę, ir V. Taryba del to negavusi nei suvereniteto 

teisių, nei nevirtusi valdžios organu. Jai paliekama tik 1917 m. rugsėjo 23 d. akto 
nuteiktoji rolė — rolė patarėjos ir gyventojų pageidavimų pareiškėjos prie okupacijos 
valdžios (žiūr. Nr. LXIX). Iš to nusistatymo toliau sekė reikalavimas, kad Taryba 
rinktųsi į posėdžius tik su okupacijos valdžios žinia, kad tos valdžios šefas pats ga- 
lėtų šaukti Tarybą, kad jo komisarai dalyvautų posėdžiuose ir kiekvieną kartą galėtų 
imti žodį. Tik tokiomis apystovomis sušauktos Tarybos nutarimai turėję ateičiai tu- 
rėti teisėtos reikšmės (Nr. LXIX). Patariamoji Tarybos rolė, be vykdomosios ir sa- 
varankiškos galios, yra ryškiai iškelta ir okup, valdžios atsakyme del Tarybos biu- 
džeto (Nr. LXXIV). Čia V. Tarybai nepripažistama teisė atstovauti Lietuvai, nei im 
tis tremtinių grąžinimo iš Rusijos, nes okupacijos valdžia pati statėsi vienintele Iėga- 
line Lietuvos krašto atstove ir valdžia. Tokia pozicija, suprantama, turėjo iššaukti 
V. Tarybos protestų ir pasipriešinimų ne tik bendrų principialinių skirtumų atžvilgiu, 
bet ir del praktikos reikalų. Pav., okupacijos valdžia vienam kitam punkte visai sa- 
varankiškai ėmė reguliuoti tremtinių grąžinimą, kurs negarantavo Lietuvai, kad grį- 
žtantieji bus Lietuvos, 0 nė svetimų kraštų piliečiai, kurie galėjo didžiai pasunkinti 
maitinimo ir tautinių santykių stovį Lietuvoje (plg. Nr. LXXXIV). Lyginai žiūrėjo 
okupacijos valdžia į Lietuvos turtų grąžinimą iš Rusijos, kaip į savo teisę, ir tekvietė 
Tarybą bendradarbiauti (plg. LXXX). Neturėdama garantijos, kad okupacijos valdžios 
imami grąžinti Lietuvos turtai tikrai galės atitekti Lietuvos valstybei, V. Taryba tokio- 
mis sąlygomis taip pat negalėjo dėtis prie to darbo, nurodydama į neaiškumą jos 
atsakomybės, jei ji tame darbe dalyvautų neturėdama apdrausto autoriteto ir kontro- 
lės (žiūr. Nr. LXXXV). Okupacijos valdžia kartais neigė V. Tarybą kaipo krašto at- 
stovybės korporaciją, ir, svarstydama Lietuvą liečiančius klausimus be josios žinios, 
mėgino pasinaudoti atskirais Tarybos nariais, tik kaipo ekspertais. Tokį pavyzdį mes 
matome iš Nr. LXXV. 

„ Bendrą politikos poziciją, kurią užėmė Vokietijos valdžia po liepos mėn. 11 d. 
nutarimų, parodo paties kanclerio raštai. Pirmajame liepos. 25 d. atsakyme kancleris 
Hertlingas pabrėžė, jog savarankiškos Lietuvos valstybės pripažinimas iš kovo 23 d. 
akto prasmės esąs padarytas priklausomu nuo konvencijų, kurias Lietuva turi pada- 
ryti su Vokietija, atsižvelgdama į šiosios interesus (žiūr. Nr. LXI). Kadangi tos kon- 
vencijos tuo metu negalėjo būti sudarytos, tai Vokietijos valdžia atsisakė priimti žinion 
naujus Tarybos natarimus ir pripažinti Tarybą Valstybės Taryba. Prie to rugsėjo 
mėn. pradžioje vokiečių laikraščiuose pasirodė ir naujai paskirto Lietuvai komi- 
saro v. Falkenhausen'o išdėta pažiūra į „Lietuvos valstybės teisinę padėtį (žiūr. 
Nr. LXVII). Vėliau Vokietijos kancleris (žiūr. Nr. LXXVI), tiesa, pranešė, jog 
laikraščiai atšaukė (desavouierten) tatai esant tikrą vokiečių valdžios pažiūrą, bet 
V. Tarybos Prezidiumui daug kartų teko praktikoje su ta pažiūra susidurti, kaipo 
tikra bent iš pusės vokiečių okupacijos valdžios atstovų ir paties Lietuvos ko- 
misaro v. Falkenhausen'o. Todel V. Tarybos prezidentas išrado per reikalinga 
išrodyti tų pažiūrų neteisingumą ir išdėti kanclerio žiniai pačios Tarybos nusistatymą 
(žiūr. Nr. LXVII, taip pat Nr. LXXIX ir LXXXVI). Tas nusistatymas trumpai gali 

būti suvestas į du svarbiausiu punktu: 1) kad Lietuva nuo kovo 23 d. pripažinimo 
akto jau yra priešais Vokietiją teisės atžvilgiu nepriklausoma valstybė, kurios -suverė- 
nių teisių suma pridera tuo tarpu Valstybės Tarybai ir kurios santykiai su Vokietija 
turi jau iniernacinės teisės pobūdžio; 2) kad Lietuvos klausimas neišeina ir neturi 
sąryšio su Brastos taikūs sutartimi (art. III), kuri paveda Vokietijai ir Austrijai-Ven- 
grijai užimtųjų kraštų ateitį spręsti susitarus su tų kraštų gyventojais. Antrasis pun- 
ktas buvo remiamas tuo faktu, jog Lietuvos nepriklausomybės paskelbimą Taryba 
atliko dar daug anksčiau — 1917 m, gruodžio 11 d. ir tą būtent paskelbimą Vokietija 
padėjo kovo mėn. 23 d. pripažinimo akto pamatan. 


„Tame pačiame rašte Nr. LXVII pirmą kartą buvo aikštėn iškeltas dar klausimas 
del Vokietijos pagalbos Lietuvai. Iš gruodžio 11 d. nutarimo (1 daliės) matome Ta- 
rybą prašant Vokietijos apsaugos ir pagalbos Lietuvos valsiybę atstatant (žiūr. Nr. 
XXIX). -Tačiau okupacijos valdžia ir karininkų partija iš to prašymo paprastai darėsi 
sau savotišką argumentą ilgesniam pasilikimui krašte ir savo valdymo priemonėms 
pateisinti. Tatai ir vertė V. Tarybą pažymėti, jog ji Vokietijos pagalbą supranta tik 
kaipo pagalbą, kiek ji yra lietuviams reikalinga ir jų pačių prašoma, o ne Vokiečių 
savitai antmesta, 


Stovėdamas ant aukščiau minėtų teisės pamatų, V. Tarybos prezidentas savo 
antram rašte kancleriui (Nr. LXVIII) pateikė atatinkamą planą priemonių, reikalingų 
Lietuvos valstybės atstatymui. Tasai planas Vokietijos kancleriui buvo teikiamas todel, 
kad, nepaisant išdėtų teisės pamatų, vokiečių okupacijos valdžia Lietuvą laikė ir valdė 
kaip okupuotą priešininkų šalį ir tuo būdu statė kliūčių pačios valstybės kūrimui, 

Plane viena eilė priemonių turėjo duoti sąlygų Lietuvos valstybės /nfernacinei padėčiai 
sutvirtinti. Tam tikslui buvo reikalinga, kad Vokietija leistų įsteigti Lietuvos pasiunti- 
nybę ir išleistų lietuvių delegacijas į kariaujančias ir neutralinės šalis, idant ten būtų 
išaiškintas Lietuvos valstybės pripažinimo klausimas, ! 


Antra eilė priemonių lietė sąlygas vidaus tvarkymui pripažintos teisės krypsniu, 
Čia pirmoj vietoj ėjo Lietuvos ir lietuvių valdžios sudarymo reikalas. Tarybos nusi- 
statymu, lietuvių valdžia turėjo būti visa iš karto ir iš viršaus sudaryta, bet atskiros 
krašto valdymo dalys, kurios del karo ir kitokių sąlygų dar negalėjo būti okupacijos 
„ valdžios atiduotos, turėjo laikinai pasilikti jų rankose, ligi jas bus pasiryžusi paimti 
Lietuvos vyriausybė. Toliau, Lietuvos valstybės valdžią kuriant, reikėjo išrišti dar 
sienų ir lėšų klausimas. Del teritorijos V. Taryba nusistatė ligi Taikos Kongreso 
imti tą plotą, kurį okupacijos valdžia suėmė Lietuvos generalgubernatorijon į vakarus 
nuo Brastos taikos sutarties pravestosios linijos. Lėšų klausimo V. Tarybos preziden- 
tas plačiau nelietė, bet nurodė, jog tuo atžvilgiu nėra pamato statyti Lietuvos valstybė 
į kitokias sąlygas, nekaip kad tos pačios Vokietijos ir Austrijos-Vengrijos buvo šta- 
toma Lenkijos valdžia, (kuri iš krašto pajamų ligi tol buvo gavusi apie 50 milijonų 
markių. Konvencijų sudarymą V. Tarybos prezidentas laikė tolesnio laiko dalyku; 

prieš tai turėjo būti išrišti klausimai, kurie nieko bendra su konvencijomis neturėjo 
(žiūr, Nr. LXVIII), . 
"Kanclerio atsakymas į tuos V. Tarybos prezidento planus ir pareiškimus rugsė- 
jo mėn. 14 d. (Nr. LXXVI) nieko naujo nedavė, be to, kas buvo pasakyta liepos 
25 d. (Nr. LXI). Kancleris tačiau pasižadėjo remti pateiktą planą, kai tik bendra poli- 
tikos konjunktūra ir karo ūkio santykiai tatai leis. 
“Po to V. Tarybos prezidentas ir kiti nariai išvažiavo Šveicarijon, kur turėjo pa- 
sitarimų su užsienių lietuviais ir ypačiai su Amerikos lietuvių atstovais. Tuo metu 
įvyko didelių permainų bendroj politikos konjunktūroje ir pačioj Vokietijoje. Bulga- 
rija, paskiau Austrija-Vengrija išsiskyrė iš Europos vidurio valstybių sąjungos, atsi- 
statydino Vokietijos kancleris Hertlingas, susidarė parlamentarinis princo Makso Badenie- 
čio kabinetas, pagaliau, spalių mėn. pradžioj Vokietija pasiūlė Vilsonui kovų paliaubas. 
Tautų laisvo apsisprendimo teisės pripažinimas, iš Vilsono programos, statė ir Lietu- 
vos klausimą į naujas sąlygas santykiuose su Vokietija. Tačiau prieš eidami į tą nau- 
ją laikmetį, mes dar atkreipsime akį į kelis dokumentus, kurie charakterizuoja tikrąjį 
Lietuvos stovį to naujo laikmečio angoje; juo labiau, kad pati okupacijos valdžios 
valdymo sistema Lietuvoje dar ilgą laiką patvėrė ir naujojo politikos kurso laikmetyje. 
Atsižvelgiant į ją, taip pat ėjo toliau ir sukurtosios Lietuvos valdžios kova. t 
„9. Mes nerandame čia reikalo analizuoti dok. Nr. LXXIX, kuriuo V. Taryba nau 
jam Vokietijos kancleriui reiškė protestą prieš okupacijos valdžios elgimąsi su V, 
Taryba ir jos teisių neigimą, nes tas klausimas jau anksčiau buvo reikiamai paliestas. 
ai buvo paskutinis paminėjimas to senojo politikos kurso, kurs vis dar mėgino Lie- 
tuvos nepriklausomybės pripažinimą susilpninti arba net visai nuneigti. . 
“Ypatingos domės tenka atkreipti čia į raštą Nr. LXXII, kur V. Taryba konsta- 
tuoja banditizmo išsiplėtimą Lietuvoje ir išdėsto visą eilę jo priežasčių, kurios trum- 
pai, bet. ryškiai charakterizuoja vokiečių okupacijos valdžios valdymą ligi pat pastarų- 
jų laikų. Atsakydama į tą raštą, okupacijos valdžia mėgino susilpninti kai kr piuos 
to rašto pažymėjimus (žiūr. Nr. LXXVII); tarp kita ko, ji tvirtino, jog Lietuvo' nesą 
verčiamųjų civilinių darbininkų batalionų, ir jog visi vokiečių valdžios darbus Arban- 
tieji esą Zaisvi darbininkai. Tuo tarpu V. Tarybai iš daugelio faktų buvo Anoma, 
kad tas „laisvumas“ buvo prievarta įrašomas į darbininkų pasus. Krašto raldymo 
vaizdą papildo dar raštas Nr. LXXIII, kurs buvo V. Tarybos nustatytas iš Jačiai su- 
rinktos Skundų Skyriaus medžiagos. 
“Pagaliau, iš senojo laikmečio mes atkreipiame akį dar į dok. Nr. L £XXI, ku- 
riame V. Tarybos prezidentas Vokietijos kancleriui praneša apie karinint 1 derybas 
šu lenkais del kai kurių Lietuvos teritorijos dalių išskyrimo. Įvairiais kliais buvo 


patirta (ilgainiui tatai paskelbė spauda, iš pradžių Rusijos, 0 vėliau ir kitų šalių), kad 
Ludendorif'as ir net Užsienių Reikalų Ministerijos atstovai vedė derybas su Lenkų valdžios 
atstovais del Vilniaus atidavimo Lenkams, jei šie atsisakytų nuo vadinamos „austro-pol- 
nische Lėsung“. Prieš tokią pažiūrą į Lietuvos teritoriją, kaip į mainų obiektą svetimai 

valstybei, V. Tarybos prezidentas ir protestavo savo rašte. Ypač tai buvo supranta- 
ma, kad byla ėjo apie Vilnių, kurį pati Vokietija pripažino Lietuvos sostine. Tame 
pat rašte randame išdėstyta ir visą eilę istorinių, ekonominių ir etnografinių motyvų, 
del kurių Vilnius negali būti atskirtas nuo Lietuvos. Minimum teritorijos plotas, į 
kurį pretendavo V. Taryba, mes esame jau nurodę „Įžangos“ pradžioje. Tą mini- 
mum plotą buvo apibrėžusi V. Taryba dar rugpiūčio 6 d. Nr. LXIII. ! 

Vokietijai imant naują politikos kursą, būtent nuo to laiko, kai kancleriu virto 
princas Maksas Badenietis ir reichstage spalių 5 d. (1918) deklaravo, jog Vokietijos 
valstybė, pripažinusi tautoms apsisprendimo teišę, leidžia joms laisvai kurtis savo 
valstybę ir valdžią, L. V. Tarybos Prezidiumas, nuvykęs Berlynan, prašė kanclerio 
audiencijos ir pažymėjo reikalą greitesniu tempu varyti Lietuvos valstybės tvarkymas 
(žiūr. Nr LXXXII). Tuo pat metu buvo trumpai pakartotas paties darbo planas, apie 
kurį buvo kalbama dok. Nr. LXVIII. 2 

Naujos Vokietijos valdžios V. Tarybos prezidentas laikė per reikalinga taipo 
pat atsiklausti, kaip ji žiūri į tą pirmiau taip atkakliai ginčijamą Lietuvos nepriklauso- 
mybės pripažinimo ir ekzistavimo klausimą (žiūr. Nr LXXXVI). i 

Atsakymą į visus tuos klausimus V. Tarybos prezidentas gavo audijencijojes 
išgautoje vos spalių mėn. 20 d., kurios metu kancleris paskaitė pareiškimą, kaip mes 
jį dedame iš oficialinių spaudos šaltinių Nr. LXXXVII (raštu jo negauta). Lietuvos 
valdžios sudarymo klausimas, Lietuvos Valstybės Tarybos vadyboje, čia buvo išrištas 
pozityvai, ir todel beliko aptarti kiti konkretūs vykdymo dalykai. Tam tikslui čia dė- 
dame kelis pačius svarbiuosiuosius dokumentus, kurie nušviečia bendrą klausimų pa- 
statymą. 

Pirmoj eilėj čia ėjo rekvizicijų sustabdymo reikalas, nes, kaip buvo patirta, 
okupacijos valdžia kaip tik tuo metu griebėsi aštriaušių priemonių skubomis suimt 
iš krašto visa kas galima (žiūr.Nr. LXXXVIII ir XCI). V. Tarybos Prezidiumas todel nurodė 
į reikalingumą iš Berlyno telegraiu sustabdyti rekvizicijos, kariuomenės maitinimo 
klausimą palikdamas sutvarkyti drauge su Lietuvos valdžia. Kai Vidaus Reikalų mi- 
nisteris pareiškė (žiūr. Nr. LXXXIX), jog be konkrečių faktų nurodymo jis negalįs 
to klausimo toliau rišti, tad V. Tarybos įgaliotinis Berlyne savo. rašte Nr. XCI pažy- 
mėjo, jog tokių faktų V. Tarybos žinioj yra labai daug iš visų kraštų, bet okupacijos 
valdžia V. Tarybos paduodamus faktus visada buvo pratusi versti niekais, kaipo ne 
teisingus ar pramanytus, ir rėmėsi išimtinai savo valdininkų liudymais. Apsidrausdama 
nuo tokio vienašališko tardymo, V. Taryba pasiūlė tam klausimui bešališkai ištirti 
sudaryti komisiją iš neutralinių šalių atstovų. Ligi tai Komisijai susidarius, buvo rei- 
kalauta  rekvizicijos visiškai sustabdyti. Drauge turėjo būti sustabdytas viešas ar 
slaptas visokių dalykų eksportas ir miškų kirtimas (žiūr. Nr. XCI). 

Antras pamatinis klausimas buvo krašto apsaugos sudarymas atvejui, kai Vo- 
kiečių kariuomenė pasitrauks iš Lietuvos. Tam tikslui buvo iš Vokiečių valdžios pra- 
šyta visų pirma ginklų (Nr. LXXXVI!!). š į ' 

i Pagaliau, visam valdžios kūrimo darbui pradėti i“ apsaugai tvarkyti iš krašto 
pajamų buvo prašyti išduoti 3 mil. markių (Nr. LXXXVIII). Iš Vidaus Reikalų Mini- 
sterijos atsakymo (Nr. LXXXIX) matome, jog prieš atsiunčiant Vokietijos generalinį 
įgaliotinį, kurs turėtų savo žinioj visus Lietuvos reikalus perduodant valdžią Lietu- 
vos Vyriausybei, tebuvo sutikta išduoti avansas 100.000 markių. Daugiau Vidaus Rei- 
kalų Ministerija sutiko atleisti tik jau susidariusiai Lietuvos valdžiai, bet ne V. Tary- 
bos Prezidiumui. Remdamasis V. Tarybos nusistatymu, jog Prezidiumas laikinai ima 
ir aukščiausios valdžios (regentūros) funkcijas, V. Tarybos įgaliotinis Berlyne krei- 

pėsi į Vokietijos kanclerį su  paaiškinamuoju raštu ir prašė reikiamas lėšas tuojau | | 


paskirti V. Tarybos Prezidiumui (Nr. XC). Tuo pat metu, dar prieš vyriausybės su- 
darymą, V. Tarybos įgaliotiniai ieškojo susisiekimo su santaros ir neutralinėmis val- 
stybėmis, Lietuvos valstybės pripažinimo ir paramos reikalu. 

Centralinės Vokietijos valdžios nusistatymu visi santykiai su okupacijos valdžia 
ir aukščiau minėtieji klausimai turėjo būti aptariami ir rišami tik drauge šu paskir- 
tuoju generaliniu Lietuvos komisaru ir tik jam atvažiavus Vilniun. Tačiau komisaras 
p. Zimmėrle buvo paskirtas vos lapkričio mėn. pradžioje ir atvažiavo Vilniun prieš 
pat Vokietijos revoliuciją lapkričio 9 d. Nauji revoliucijos įvykiai didžiai sutrukdė ta- 
rybų darbą. 

Nuo spalių 28 d. V, Taryba sušaukė plenumą ir, išdirbusi Pamatinius Laikino- 
sios Lietuvos Valstybės Konsiituc'os dėsnius (žiūr. Nr. XCII), pavedė tais dėsniais 
V. Tarybos Prezidiumui paskirti ministerį pirmininką, kurs sudarytų laikinąją Lietu- 
vos vyriausybę — ministerių kabinetą. Ministeriu pirmininku buvo lapkričio mėn. 5 
dieną paskirtas prof. A. Valdemaras, kurs ligi lapkričio 11 d., susitaręs su įvairiomis 
partijomis ir srovėmis, sudarė savo kabinetą, tuo tarpu iš 6 ministerių: užsienių rei- 
kalų, teisingumo, vidaus reikalų, švietimo, finansų, prekybos ir pramonės, ūkio ir 
valstybės turtų. Pats ministeris pirmininkas paėmė užsienių reikalus ir laikinai krašto 
apsaugą. Susisiekimo reikalai buvo pavesti finansų ministeriui. Ti 

„Ligi susidarius vyriausybei, turime dar aikštėn iškelti, jog L. V. Taryba savo 
posėdyje lapkričio 2 d. atsižvelgdama į naują politikos konjunktūrą, padarė vienu 
balsu tokį nutarimą: 

„Liepos mėn. 11 d. Valstybės Tarybos nutarimas — kviesti Hercogas Urachas 
Lietuvos karalium — nevykdomas. Galutinai tas klausimas paliekamas rišti Steigia- 
majam Seimui.“ 

Lietuvos valdžios internacinio pobūdžio darbai ir tos kliūtys bei sunkenybės, 
kurios teko jai turėti iš vokiečių okupacijos valdžios pusės, ras platesnės vietos antrame 
artimiausiamė ir atatinkamajame Užsienių Reikalų Ministerijos leidinyje, 

Laikome per reikalinga čia dar pažymėti, jog nepriklausomos Lietuvos valstybės 
sukūrimas buvo tuo pat metu remiamas ir lietuvių, kurie gyvena Amerikoje (arti 
1 mil.) ir Rusijoje (daugumas tremtinių iš Lietuvos). Dar 1914 m. rugsėjo 21—22 d. 
Čikagoje buvo padarytas Amerikos lietuvių atstovų suvažiavimas (ligi 250 žm.), kurs, 

anuomet visai Lietuvai esant Rusijos valdžioje, išstatė reikalavimą, kad visos lietuvių 
daugumos gyvenamos žemės (Suvalkų, Vilniaus, Kauno gub., šiaurinė Gardino gub. 
dalis ir Prūsų Lietuvos) būtų sujungtos į vieną vienetą ir paskelbė, kad tokios Lietu- 
vos klausimą amerikiečiai skaito internaciniu klausimu, kurį turės išrišti Taikos Kon- 
gresas, dalyvaujant ir lietuvių atstovui. Ilgainiui, Lietuvą okupavus Vokiečių kariuo- 
menei, Amerikos lietuviai išstatė Lietuvos nepriklausomybės reikalavimą. Susidariusi 
Tautos Taryba tokia prasme įteikė memorialus Jungtinių Valstybių prezidentui, įvairių 
valstybių pasiuntiniams ir popežio atstovui. Ant to pagrindo stovi amerikiečiai 
lietuviai ir šiandien. Lietuvių klausimo sustiprinimui buvo padaryta visa eilė didelių 
šuvažiavimų ir siunčiamos delegacijos į užsienius. 


Gyvenantiems Rusijoje ir ištremtiesiems karo metu darbas pradžioje (1915— 
1916 m.) buvo didžiai apsunkintas to meto Rusijos vidaus politikos sąlygų. Lietuvos 
ateities klausimą tik neviešai svarstė ir statė įvairios šelpimo organizacijos, arba 
slaptosios politikos kuopos. Dūmos atstovai lietuviai tuomet išrado galima dekla- 
ruoti tik Lietuvos savivaldybės (autonomijos) reikalavimą. Bet jau 1917 m. sausio 
mėn. įvairių lietuvių veikėjų suvažiavimas Maskvoje pranešė, jog tai yra tik politikos 
reikalavimų minimumas. Rusijos senajai reakcijai viešpataujant, 1917 m. vasario mėn. 
11 d. Petrapilyje suvažiavo įvairių partijų slapta konferencija, kuri pažymėjo, jog lie- 
tuviams turi būti duota teisė laisvai spręsti savo likimas, ir nutarė esant reikalingą, 
kad ir nelegalinę, Lietuvių Tautos Tarybą. 

Jau dienojant Rusijos revoliucijai, 1917 m. vasario mėn. lietuvių veikėjai iškėlė 
Lietuvos nepriklausomybės idėją, gi po revoliucijos savo vieninteliu siektinuoju tikslu 
pastatė — nepriklausomąją, demokratiniais pagrindais tvarkomą Lietuvos valstybę, 
laisva lietuvių tautos valia per Steigiamąjį Seimą nustatančią savo santykius su kai- 
mynais. Kovo mėn. 13 d. visų partijų drauge su visais lietuvių atstovais buvo su- 
tarta įsteigti Tautos Taryba, kuri įteikė atatinkamąją deklaraciją laikinajai Rusijos val- 


džiai įr Petrapilio Darbininkų bei Kareivių atstovų Tarybai. Tuo pat metu buvo prie“ 


"Tarybos sudarytas Laikinasis Lietuvos Valdymo Komitetas, kuriam turėjo būti pave- 
stas visų iš Lietuvos evakuotų įstaigų valdymas ir taipo pat dar neužimtųjų Lietuvos 
"dalių administravimas. Be to, jis turėjo tikslą rūpintis Lietuvos atstatymu. Tačiau 
pirmoji Laikinoji Rusijos valdžia neskubėjo šiuo atžvilgiu šiaip ar taip ryžtis. Tuo 
tarpu viešas lietuvių politikos judėjimas sparčiai plėtėsi po įvairias lietuvių kolonijas 
Rusijoje. , 

iki 1917 m. gegužės mėn. 27 d. Petrapilyje buvo visuotiniu, lygiu, tiesiu ir slaptu 
balsavimu sušauktas visų Rusijos lietuvių atstovų suvažiavimas (seimas) iš 320 atstovų, 
kutie, atsižvelgę į Lietuvos padėtį, nutarė, jog visa etnografinė Lietuva privalo tapti 
nepriklausoma valstybė, jog Taikos Kongrese turi būti Lietuvos atstovai ir jog Lietu- 
„vos vidaus tvarką bei santykius turi nustatyti demokratingai sušauktas Lietuvos Stei- 
giamasis Seimas. 

Rusijos lietuvių atstovai dalyvavo su savo deklaracijomis 'federaistų: suvažiavime 
Kieve 1917 m. rugsėjo mėn. 8—16 d. ir įvairiose lietuvių konferencijose užsieniuose. 

Paėmus Rusijos valdžią į savo rankas bolševikams, lietuvių » klausimui: „sąlygos 
pablogėjo, nes nauja internacinio proletariato valdžia tautų klausimą pastatė visai į 
šalį. Iširus senajai Tautos Tarybai, dar prieš Brastos taikos tarybas, 1917 m. lapkri- 
čio 16—19 d. (s. st.) Voroneže įvairių partijų (išėmus pačias kairiąsias) delegatai, 
taip pat lietuvių karininkų atstovai, sudarė Vyriausiąją Rusijos Lietuvių Tarybą. Toji 
Taryba priėmė Vilniaus Lietuvių Konferencijos (1917 m. VHI 48—22) nutarimus: ir 
pripažino Lietuvos Tarybą teisėta, kuriamąja Lietuvos valstybės instancija. “Tuo būdu 
Rusijos lietuviai suėjo į kontaktą su lietuviais, esančiais Vokiečių :okupacijoje. Ilgai- 
niui toji jungtis realinai įvyko, pargrįžus Rusijos lietuviams į Lietuvą. Nuo 1918 m. 
pavasario darbas buvo dirbamas jau bendromis pajėgomis savame. krašte, kaip tai 
buvo aukščiau pavaizduota. K m Ss 38 

Pilnesniam valstybės kuriamojo darbo nušvietimui čia dar pabaigoje yra pride- 
dami dokumentai, kurie bendrai liečia bažnyčios - sutvarkymą Lietuvoje... Iš. jų mes 
matome, jog dar prieš V. Tarybai susikūrus, lietuvių veikėjai 1917 m.. rugpiūčio 10 d. 
yra kreipęsi per Mūncheno nuncių į popežį Lietuvių bažnyčios (daugiausia. Vilniaus 
vyskupijos) reikalais (žiur. pried. I.). Čia buvo nurodyta, jog Vilniaus vyskupijoje, 
kuri, Rusijos valdžiai baroną Roppą ištrėmus, o ilgainiui jam užėmus kitą bažnyčios 
vietą, liko be vyskupo, tiek pirmiau patys vyskupai, tiek paskiau. kapitula buvo ran- 
kose žmonių, kurie varžė bei trempė lietuvių tautos ir jos kalbos teises. Tatai sukėlė 
jau ir seniau daug bylų ir net sumišimų parapijose, ir todel lietuvių veikėjai prašė 
popežį paskirti Lietuvos sostinei vyskupą, kurs neitu skersai Jietuvių einamą kelią ir 
darbuotųsi sutarime su kitais Lietuvos vyskupijų vadais. Kitaip tariant, lietuviai prašė 
skirti Vilniaus vyskupu /ietuvį, kurs neleistų bažnyčios „naudoti lenkų politikos tikslams 
prieš lietuvių tautą. Saželkalos las yra 


+, Tokio pat turinio raštu tie patys veikėjai kreipėsi į okupacijos valdžią (žiūr. 


* pried. II), kad ji, kiek tat yra jos valioje, paremtų kur reikiant teisingus lietuvių 
"reikalavimus. T A 
Lietuvių delegacijai esant lapkričio mėn. 1917 m. Šveicatijoje, tie patys reikalai 
buvo žodžiu išdėstyti Berne popežio diplomatiniam atstovui "Marketti. Kiek vėliau 
gruodžio mėnesį Tarybos delegacija Vilniaus vyskupijos reikalais kreipėsi pėr Mūnchen'o 
nuncių į popežį, kuriam dviejuose raštuose buvo plačiai nušviesta Vilniaus ( vysku- 
pijos nenormalinis stovis ir išdėti aukščiau minėti pageidavimai (žiūr. pried. III ir IV). 
"Bažnyčios valdymo klausimas Lietuvoje pasidarė ypačiai opus, kai: Vilniaus vyskupijos 
administratorius, kurs buvo pats pasirašęs lenkų memorialą (žiūr. Nr. XI) del Lietuvos 
„ „prijungimo prie Lenkijos, nubaudė tuos lietuvių kunigus, kurie buvo pasirašę lietuvių 
"kontrmemorialą (žiūr. Nr. XII). Tas faktas, kaip lyginai ir kiti Vilniaus administratoriaus 
« Pyėiai, remiantieji panpolonistų darbus Lietuvoje ir laužantieji bažnyčios bešališkumą, 
buvo pranešti popežiui (žiūr. pried. IV). am's2 < 

3 Lietuvos Taryba buvo atkreipusi aukštesniosios bažnyčios valdžios akį taip pat 
"į kunigų seminarijas. Ypačiai Vilniaus seminarija buvo vedama lenkų dvasioje ir 
“ruošė kunigus lenkintojus gudų ir lietuvių parapijoms (žiūr. Tarybos posėdžių protoko- 
14 Nr. 72. 1918. IV. 26). Seminarija buvo paversta lenkiška aukštesniąja mokykla, 
„kur stoti išėjusiems lietuvių gimnazijas buvo tiesiog užkirstas kelias. 
Toks Vilniaus vyskupijos stovis vertė Lietuvos Tarybą skubėti su jos sutvarkymu, 
ir kai buvo gauta žinia, jog administratorius Michalkevičius yra popežio atstatytas, 
„Taryba telegrama kreipėsi į popežio nuncių Tacelli, prašydama pagreitinti naujo vy- 
„Skupo paskyrimą. Iš atsakymo (žiūr. pried. V) matome, jog pats kandidatų paskyri- 
mas Ryme sutiko sunkenybių. Okupacijos valdžia, kaipo t0 meto pasaulinė okupuo- 
„tosios Lietuvos valdžia, iš savo pusės reikalavo, kad kandidatas būtų statomas su jos 
„sutikimu (žiūr. pried. VI). Iš dviejų kandidatų, V. Tarybos pastatytų (žiūr. pried. VII), 
po pasitarimų su popežio nuncium, galutinai buvo pažymėtas prof. Jurgis Matulaitis- 
Matulevičius, kurį popežis ir paskyrė Vilniaus vyskupu. Jo konsekracija įvyko Kaune + 

"gruodžio mėn. 1 d. 1918 m., o ingresas Vilniuje gruodžio mėn. 8 d. Tuo būdu buvo 
„ išrištas Vilniaus vyskupo klausimas. . 





